śṛṇu vakṣye mahātantraṃ tantrarājeśvaraṃ param |
nāmnā caikallavīraṃ tu sattvānām āśusiddhaye ||1.7||

tasmād evam upastambhamātraṃ datvā, kāye naubuddhiṃ kṛtvā, pravṛttinivṛttihetor icchāyattaṃ kāyaṃ kuru sattvārthānuṣṭhānāya niṣpattaye vā. he manaḥ iti prakṛtam abhisaṃbadhyate.

iti kāyapratyavekṣayā tatsvabhāvam upayogaṃ ca vicārya pariniścitakāyaprayojanam upasaṃharann āha.

uktanītyāyattīkṛtaḥ ātmā cittakāyalakṣaṇaḥ sarvadā prasannavadano bhavet. bhrūlalāṭasaṃkocaṃ ca prasādahānikaraṃ tyajet. pūrvam eva asaṃcodita eva pareṇa svāgatādivādaiḥ saṃtoṣaṇaśīlo bhavet. sarvasattvānām akāraṇabāndhavaś ca.

ity api śikṣānarthavarjanāya kāryety āha.


mahāvidyottamo nātho mahāmantrottamo guruḥ |
mahāyānanayārūḍho mahāyānanayottamaḥ || 41 ||

sukhena kiṃ prayojanam | gṛheṇa janena vā kiṃ kāryam |

tadānanam | tasyā rādhikāyāḥ ānanaṃ mukhaṃ cintayāmi | kimbhūtaṃ mukham | kuṭilabhru | kuṭile vakre bhruvau yasmin ānane tat kuṭilabhru | kena | kopabhareṇa | kopasya bharaḥ ādhikyaṃ tena kopabhareṇa | kamiva | śoṇapadmamiva | upari bhramatā bhramareṇa ākulaṃ vyākulaṃ śoṇapadmaṃ raktotpalamiva |

tāṃ rādhāṃ bhṛśamatyarthaṃ ramayāmi krīḍayāmi | kimbhūtām | hṛdi saṃgatām |


tatrāyam udakābhiṣekaḥ |
śiṣyaṃ śuddhaṃ sphaṭikasaṃkāśaṃ nirmalaṃ dhyātvā vijayakalaśād udakam ākṛṣya sahakārapallavena oṃ āḥ sarvatathāgatābhiṣekasamayaśriye hūṃ ity anenābhiṣiñcet || 3.11 ||

etat kriyākalāpaprasūtasya puṇyasya sarvasattvānāṃ buddhatvāya niryātanam ||

praṇidhānaṃ saṃsārikasukhasaṃgam | bodhicittaṃ pāralaukikasukhāya cittaniyojanam | buddho bhaveyaṃ jagato hitāyeti kṛtvā namaskāram iti trividhaṃ kāyikaṃ vācanikaṃ mānasikaṃ ceti | tadraśmibhir iti svahṛdayasthitahūṃkāradīptibhiḥ ||


pahu maitī tu vivarjia hohi mā śunnasahāva |
tojju viyoe phiṭumi sarve sarve hi tāva ca || mohavajryāḥ || 4.27 ||

codayantīti sambodhayanti | |

pahu maitītyādi | bho prabho maitrīṃ sarvasattveṣv ātmasnehabhāvanāṃ tvaṃ vivarjya bhava mā śūnyasvabhāvaḥ | tava viyogena phiṭumīti ātmānaṃ sphoṭayāmi | sarvasarveṇaiva tāva śabdo yasmād arthe ||

karuṇācittaṃ sarvasattvānāṃ sarvaduḥkhodharaṇābhilāṣabhāvanām | mā tyaja prabho mā ca bhava tvaṃ śūnyaḥ | kimartham iti ced āha |


athavā maṇḍalaṃ kuryāt paṭarūpeṇa sulikhitam |
pūrvavat maṇḍalaṃ likhyaṃ madhye kṛṣṇācalaṃ likhet || 2.15 ||

paṭarūpeṇeti | paṭaṃ lekhayet iti bhāvaḥ ||


dakṣa utthānasaṃpannaḥ svayaṅkārī sadā bhavet |
nāvakāśaḥ pradātavyaḥ kasyacit sarvakarmasu || 5.82 ||

eteṣu svalpamati kṛtam aprameyaśubhahetur upajāyate.

idam api bodhisattvenābhyasanīyam ity āha.

dakṣaḥ sarvatra paṭupracāraḥ. utthānasaṃpannaḥ kausīdyāpanayanād vīryasamanvāgataḥ. ata eva svayam eva sarvaṃ karaṇīyam, na parāpekṣā kvacid api karmaṇi kāryā. idam eva nāvakāśa ityādinā darśayati.

pāramitābhyāse 'narthavivarjanāyānupūrvakāritām āha. uparyuparito dānāc chīlaṃ śreṣṭham, śīlāt kṣāntir ityādayaḥ.


abhivandya gurūnādau śiṣyadhīpadminīravīn |
tatprasādāt kariṣye 'haṃ mīmāṃsāślokavārttikam || 1.2 ||

vṛntam iti yāvat | āśaiva bandha āśābandhaḥ kartā || praṇayi premayuktam ata eva kusumasadṛśam sukumāram ity arthaḥ | ata eva viprayoge virahe sadyaḥpāti sadyobhraṃśanaśīlam aṅganānāṃ hṛdayaṃ jīvitam || "hṛdayaṃ jīvite citte vakṣasyākūtayoḥ" iti śabdārṇave || prāyaśaḥ prāyeṇa ruṇaddhi pratibadhnāti || arthāntaranyāsaḥ ||

saṃprati sahāyasampattiś cāstīty āha-kartum iti || yad garjitaṃ kartṛ mahīm ucchilandhrām udbhūtakandalikām || "kandalyāṃ ca śilīndhrā syāt" iti śabdārṇave || ata evāvandhyāṃ saphalāṃ kartuṃ prabhavati śaknoti | śilīndhrāṇāṃ bhāvisasyasampattisūcakatvād iti bhāvaḥ | tad uktaṃ nimittanidāne—"kālābhrayogād uditāḥ śilīndhrāḥ sampannasasyāṃ kathayanti dhātrīm" iti || tac chravaṇasubhagaṃ śrotrasukham | lokasyeti śeṣaḥ | te tava garjitaṃ śrutvā mānasotkā mānase sarasy unmanasaḥ | utsukā iti yāvat || "utka unmanāḥ iti nipātanāt sādhu || kālāntare mānasasya himaduṣṭatvād dhimasya ca haṃsānāṃ rogahetutvād anyatra gatā haṃsāḥ punarvarṣāsu mānasam eva gacchantīti prasiddhiḥ || bisakisalayānāṃ mṛṇālāgrāṇāṃ chedaiḥ śakalaiḥ | pātheyavantaḥ pathi sādhu pātheyaṃ pathi bhojyam || "pathyatithivasatisvapater ḍhañ" taddantaḥ | mṛṇālāgraśakalasaṃbandhavanta ity arthaḥ | rājahaṃsāḥ haṃsaviśeṣāḥ || "rājahaṃsās tu te cañcucaraṇair lohitaiḥ sitāḥ" ity amaraḥ || nabhasi vyomni bhavatas tava | ākailāsāt kailāsaparyantam || padadvayaṃ caitam | sahāyāḥ sayātrāḥ "sahāyas tu sayātraḥ syāt" iti śabdārṇave || sampatsyante bhaviṣyanti ||

āpṛcchasveti | priyaṃ sakhāyaṃ priyasakham || "rājāhaḥsakhibhyaṣ ṭac" iti ṭac samāsāntaḥ || tuṅgam unnataṃ puṃsāṃ vandhair narārādhanīyai raghupatipadai rāmapādanyāsair mekhalāsu kaṭakeṣu || "atha mekhalā | śroṇisthāne 'drikaṭake kaṭibandhebhabandhane" iti yādavaḥ || aṅkitaṃ cihnitam | itthaṃ saṅkhitvān mahattvāt pavitratvāc ca sambhāvanārham | amuṃ śailaṃ citrakūṭādrim āliṅganyāpṛcchasva sādho yāmīty āmantraṇena sabhājaya || "āmantraṇasabhājane | āpracchannam" ity amaraḥ ||


kāpi vilāsavilolavilocanakhelanajanitamanojam |
dhyāyati mugdhavadhūradhikaṃ madhusūdanavadanasarojam ||

sarāgaṃ yathā syāttathā hariṃ śrīkṛṣṇaṃ preyāṃsaṃ parirabhya gāḍhāmāliṅgya | kena kṛtvā | pīnapayodharabhārabhareṇa | pīnau pṛthulau tau ca payodharau ca tāveva bhārau guruvastunī |

kāpi prauḍhagopī adhikaṃ yathā syāttathā dhyāyati | kim | madhusūdanavadanasarojam | madhudaityaṃ sūditavān marditavāniti madhusūdanaḥ tasya vadanameva sarojaṃ mukhakamalam | kiṃviśiṣṭam | vilāsavilolavilocanakhelanajanitamanojam | vilāsena līlayā vilole ca te vilocane nayane ca tābhyāṃ kṛtvā khelanaṃ tathā saha krīḍā tasmājjanito manojaḥ kandarpo yena sa tathā tat |

tathā kāpi nitambavatī gopī śrutimūle karṇamūle kimapi lapituṃ bhāṣituṃ militā satī dayitaṃ kṛṣṇaṃ cāru yathā syāttathā cucumba | kva sthāne |


kṛtvā sphuṭaṃ rūpam abhīṣṭam eṣāṃ
paścān nirodhaṃ phalam āha kaścit |
abhinnarūpaś ca yato nirodho
na pakṣabhede 'pi tato 'sti bhedaḥ || 14 ||

he keśava | sā rādhikā tava virahe viśleṣe kṛśatanurdurbalā | stane vinihitaṃ kucamaṇḍale āropitaṃ tam udāraṃ sundaraṃ hāraṃ muktālaṅkāraṃ bhāramiva manute | kalayati jānāti | kṛśā tanuryasyāḥ sā tathā | stanayorvinihito nyastastam |

sā rādhā vapuṣi svadehe lagnaṃ malayajapaṅka candanaṃ viṣaṃ kālakūṭamiva paśyati | kimbhūtam | sarasamasṛṇamapi |


anunītaṃ pratihataṃ yadā paśyet svakaṃ manaḥ |
na kartavyaṃ na vaktavyaṃ sthātavyaṃ kāṣṭhavat tadā || 5.48 ||

etad eva darśayati.

raktaṃ dviṣṭaṃ vā svacittaṃ yadā paśyet, tadā hastapādādicalanamātram api na kartavyam, nāpi vacanodīraṇam. anyathā tadutthāpite kāyavāgvijñapty api saṃkliṣṭe syātām. ato bahirindriyavyāpāravikalpāv upasaṃhṛtya sthātavyaṃ kāṣṭhavat tadā. sarvavyāpāravirahān nirvyāpārāḥ sarvadharmā iti manasi nidhāya.

aparam āha. uddhatam iti saddharmādiśravaṇapramādād api uddhatam, vikṣepabahulam ity arthaḥ. sopahāsaṃ vāgviheṭhanārambhakaṃ tayā yuktaṃ vā. mānaś cittasyonnatiḥ. madaḥ svadharme cittasyābhiniveśaḥ.


jayanti bhaktipīyūṣarasāsavavaronmadāḥ |
advitīyā api sadā tvaddvitīyā api prabho || 5 ||

ye vayaṃ parasthān api doṣān na mṛṣyāmaḥ te kathaṃ svagrantheṣu doṣānupādadīmahi | na cāsmābhir anupāttān doṣān sūrayo grahītum arhantīti ||

samprati matsarā nūnaṃ dūṣayiṣyanti mannibandhanam | atas taddoṣodbhāvanena śuśrūṣūṇām utsāhabhaṅgo mā bhūd ity evam artham āha nirdoṣatveti | prasiddhātiśayāv api mokṣasvargau prati nāstikā vivadante | vadanti ca sukhaduḥkhe laukike svarganarakau iti | mokṣe ca sadbhāvataḥ prabhṛti vivādaḥ | eke hi nāsti mokṣa iti vadanti | anye punaḥ sakalaviṣayoparāgarahitaṃ saṃvedanapravāham apavargam āhuḥ | anye taduparamam | apare sakalavaiśeṣikātmaguṇocchedalakṣaṇaṃ niratiśayam aviṣayapariṣvaṅgajam anavasānam ānandasandoham | apare ca pūrve ca bhrāntisamutthair nānāvikalpaiḥ pāramārthikamokṣasvarūpam apalapanty eveti ||


śāstraṃ prayojanaṃ caiva sambandhasyāśrayāvubhau |
taduktyantargatas tasmād bhinno noktaḥ prayojanāt || 1.18 ||

athaitena prayojanenāsya śāstrasyāyaṃ sambandha ity api sūtrakārasya yuktaṃ vaktum | ajñātaprayojanam ivāviditasambandham api śrotuṃ nādriyante śiṣyāḥ | tasmāt saha prayojanena asya sambandho vācya iti codayati siddhārtham iti ||

pariharati śāstram iti | yadaivāsya śāstrasyedaṃ prayojanam ity uktaṃ tadaiva tayor upāyopeyalakṣaṇaḥ sambandho 'rthād ukta eva | na caivam arthaprāptam arthaṃ sūtrakārā akṣarair nibadhnanti asūtratvaprasaṅgād iti ||


mahāmahamahāmoho mūḍhadhīmohasūdanaḥ |
mahāmahamahākrodho mahākrodharipur mahān || 31 ||

atra cādāv amitābhasyopādānaṃ rāgasya prādhānyakhyāpanārthaṃ | ata evāha rāgo dveṣaś ca mohaś ceti | sarvatathāgatasarvākāśavyāpipūjāsaṃdarśanakāle mahāmaha ity ucyate | mahaśabdena pūjābhidhīyate | mahaṇ maho mahāmahaḥ | mahātmako rāgaś ca mahārāgaḥ | mahāmahaś cāsau mahārāgaś ca mahāmahamahārāgaḥ | tatra mahārāga iti sattvapācanamocanalokṣaṇaḥ sa ca bhagavān śrīvajrasattvaḥ | mahārāgo hi bhagavān vajrasattvas tathāgata iti vacanāt || sarvasattvaratiṃkara iti rāgacaritānāṃ sarvasattvānāṃ ratiṃ prītiṃ mahāsukhātmikāṃ karotīti sarvasattvaratiṃkaraḥ | ayam amitābhasvabhāvaḥ ||

dveṣacaritān adhikṛtyāha | mahāmahamahādveṣa iti | mahāmaheti gatārthaḥ | mahādveṣo 'kṣobhyaḥ sa ca sarvakleSamahāripuḥ | kleśopakleśādīnāṃ mahāripur ity arthaḥ ||

mohacaritān adhikṛtyāha | mahāmahamahāmoha iti || mahāmaheti pūrvavat | mahāmoho vairocanaḥ | dhiyāṃ moho dhīmohaḥ | mūḍhaś cāsau dhī mohaś ca mūḍhadhīmohaḥ | tasya sūdano vināśakaḥ || krodhacaritān adhikṛtyāha | mahāmahamahākrodha iti | tathaiva mahāmaheti | mahākrodha ity amoghasiddhiḥ | mahākrodharipur mahān iti | sattvāsattvaviṣayatvād mahākrodhaḥ | tasya sa eva mahāripur iti ||

lobhacaritān adhikṛtyāha |


tatreyaṃ triśaraṇagāthā |
buddhaṃ gacchāmi śaraṇaṃ yāvad ābodhimaṇḍataḥ |
dharmaṃ gacchāmi śaraṇaṃ saṃghaṃ cāvetyaśraddhayā || 3.4 ||

buddhasamaḥ samādhimantrajaprabhāvayuktaḥ | jijñāsanaṃ viheṭhanam ||

vṛṣṭikāla iti | prāyeṇa varṣaṇakāla eva tasya sadbhāvāt | varānane śobhanamukhi ||

sugupta iti | atigopanīyatvād iti bhāvaḥ ||


asthīny api pṛthak kṛtvā paśya majjānam antataḥ |
kim atra sāram astīti svayam eva vicāraya || 5.63 ||


kleśataskarasaṅgho 'yam avatāragaveṣakaḥ |
prāpyāvatāraṃ muṣṇāti hanti sadgatijīvitam || 5.28 ||

aparam api tadabhāve dūṣaṇam āha. asaṃprajanyam eva saṃprajanyābhāvaḥ kleśasvabhāvaś cauraḥ, kuśaladhanāpaharaṇāt. tena smṛtimoṣānusāriṇā rakṣapālabhūtāyāḥ smṛteḥ pramoṣam abhāvam anusṛtya muṣitā viluptakuśaladhanāḥ santaḥ upacityāpi puṇyāni kuśaladhanānāṃ saṃcayaṃ kṛtvāpi durgatiparāyaṇā bhavanti.

kutaḥ punar evam ity uktam evārthaṃ spaṣṭayann āha.

taskarāś caurāḥ, teṣāṃ saṃghāto avatāragaveṣakaḥ piśācavad avatāramārgaprekṣī, chidrānveṣaṇatatpara ityarthaḥ. prāpyāvatāraṃ praveśamārgam āsādya muṣṇāti. tato hanti śobhanagataye jīvitapratilambhaṃ kuśalapātheyābhāvāt.

smṛtim adhikṛtyādhunā prāha. yataḥ smṛter abhāve dūṣaṇam evaṃ syāt. tasmād idam atra doṣaṃ paśyatā smṛtir ālabambhanāsaṃpramoṣalakṣaṇā manodvārān manogṛhapraveśamārgāt nāpaneyā nāpasāryā, sadāvasthāpayitavyety arthaḥ.


mārgaṃ tāvac chṛṇu kathayatas tvatprayāṇānurūpam
sandeśaṃ me tad anu jalada śroṣyasi śrotrapeyam |
khinnaḥ khinnaḥ śikhariṣu padaṃ nyasya gantāsi yatra
kṣīṇaḥ kṣīṇaḥ parilaghu payaḥ srotasāṃ copabhujya ||

tad vidyate yeṣāṃ te krodhavigraharūpinaḥ | ata āha krodhavigraharūpibhir iti || buddhānāṃ kṛtyāni buddhakṛtyāni kṛtyāni kartavyāni | ata āha buddhakṛtyakarair iti | ata eva nāthāḥ śāstāro buddhakṛtyakaraṇāt | ato nāthair iti || praṇato vigraho yeṣāṃ te praṇatavigrahāḥ | atas taiḥ | praṇatavigrahaiḥ sārdhaṃ bhagavān vajradhara idaṃ vakṣyamāṇam āheti saṃbandhaḥ ||

kiṃ kṛtvā | praṇamya | kaṃ | nātham iti | anāthānāṃ lokānām anuśāsanāt nāthaḥ svāmī | taṃ || punar api kiṃviśiṣṭam nātham ity āha saṃbuddham iti samyaksaṃbuddhaṃ na śrāvakaṃ pratyekabuddhaṃ vā || bhūyo 'pi nāthaṃ viśinaṣṭi bhagavantam iti bhagasaṃpannatvād bhagavān | caturmārabhaṅgād vā | tathā cāha |

	kleśakarma tathā janma kleśajñeyāvṛtī tathā |
	yena vaipakṣikā bhagnās teneha bhagavān smṛtaḥ || iti ||

anena nairuktena vidhinā kleśādikaṃ bhagnavān iti bhagavān | aiśvaryādiguṇayogād vā | tathā cāha |

	aiśvaryasya samgrasya rūpasya yaśasaḥ śriyaḥ |
	jñānasyātha prayatnasya ṣaṇṇām bhaga iti smṛtiḥ || iti ||

punar api kiṃbhūtaṃ nātham ity āha tathāgataṃ iti | tathatāṃ śūnyatāṃ gataḥ tathāgataḥ | atha vā yathā te tathāgatā gatā gacchanti gamiṣyanti tathā gacchatīti tathāgataḥ | taṃ tathāgataṃ praṇamyeti pūrveṇa saṃbandhaḥ |

agrataḥ sthito bhūtvā kṛtāñjalipuṭaḥ san bhagavān vajradhara idam āha—maddhitāyetyādi |


dantakāṣṭhasya kheṭasya visarjanam apāvṛtam |
neṣṭaṃ jale sthale bhogye mūtrādeś cāpi garhitam || 5.91 ||

ataḥ idam api prātimokṣaniṣiddhaṃ nācaraṇīyam ity āha.

kheṭasya śleṣmaṇo visarjanam apāvṛtaṃ na kuryāt. jale sthale bhogya upabhogye mūtrapurīṣāder api kutsitam. atrāpi devatādyavadhyānād apuṇyaṃ prasavet.


mahāmāyādharo vidvān mahāmāyārthasādhakaḥ |
mahāmāyāratirato mahāmāyendrajālikaḥ || 35 ||

atra bhāṣyam upadeśa iti viśiṣṭasya śabdasyoccāraṇam iti | tatra codanā vidhipadaparyāyaḥ śabdaviśeṣo bhāṣyakārasyābhimataḥ ity āha codaneti | etad uktaṃ bhavati vidhāyakaśabda upadeśa iti ||

atra codayati vākyāntara iti dvayena | ayam arthaḥ yad idaṃ śabdaviśeṣasya vidher dharme pramāṇatvam āśritam anena vākyāntaram api hi vartamānopadeśakaṃ dharmapramitau pramāṇam eva | śreyas sādhanaṃ hi dharmaḥ | sa ca śreyasaḥ svargādeḥ sādhanena yāgādinā sādhyasādhanasambandhaḥ sarvākhyāteṣu sambhavati | svargakāmo yajetety ato 'pi hi yāgena svargaḥ sidhyatīti gamyata eva | yathā loke odanaṃ pacatīti pākaudanayoḥ sādhyasādhanasambandhabuddhiḥ | syād etat ākhyātam antareṇa sādhyasādhanasambandho na siddhyet tadartho vidhir iti | tan na | anākhyātavākyaprayogāsambhavāt | prayojanāya hi vākyam uccāryate | nirākāṅkṣaṃ ca vacaḥ prayojanakṣamam ākāṅkṣānivartanaṃ cākhyātādṛte na sambhavati | itarathā vidher apy asambhavāt | stutyāpi hy ākhyātam eva khādirādivākyeṣu vidhāyakaṃ parikalpyate | athocyeta anuṣṭhito yāgādir dharmaḥ na cānuṣṭhānaṃ pravartakādṛte sambhavati | na ca vidhim antareṇānyaḥ pravartayatīti | tan na | icchānibandhanatvāt pravṛtteḥ | aniṣṭeṣu vidhiśatenāpy apravṛtteḥ | ato 'nenedaṃ sidhyatīti saṃvidi vopāyārthī sa tatra pravartata iti | na cādharmavarjanārtho vidhiḥ | pratiṣedhād eva nañas tatsiddheḥ | rāgādiprāptakartavyatānuvādena nañ eva niṣedhādhikāre nivartakaḥ | eṣā hi tatra vacanavyaktiḥ yaddhanyāt tan neti | ato 'narthako vidhiprāmāṇyapratipādanaprayāsaḥ | apauruṣeyaḥ śabdaḥ dharme pramāṇam ity etāvad eva vacanīyam iti ||


karasphoṭo bhaven mudrā aṅgulyāmoṭanaṃ tathā |
tad dhyeyaṃ cintitaṃ yac ca dhyānaṃ yasmād vicintanam || 20 ||

anantaram etajjñānakāraṇalalanāpraśaṃsām āha—priyetyādi | priyaiva darśanaṃ dṛśyate 'nayābhimato mokṣa iti kṛtvā | śeṣaṃ subodham | etena teṣām apy anyavyākhyāparihāreṇa lalanaiva drṣṭāntanidarśanārtham abhimatety uktaṃ bhavati |

itthaṃ praviṣṭasyedānīṃ sarvābhiniveśatyāgam āha—tyajetyādi | subodham ||


mā karuṇācia iṭṭahi pahu mā hohi tu śunna |
mā mojju deha sudukkhia hoi hai jīva vihuna || piśunavajryāḥ || 4.28 ||

catuḥkoṭirahitatā cety āha—nāsata ityādi | subodham ||

parāgamasāmyam uktvā svāgamavirodham āha—kiṃ cetyādi | iha hi madhyamakādivicārito 'rtho mantranaye phalena devatāyogena khyāpyate | tataś ca yad yena mudryate tat tatsvabhāvaṃ bhavatīti kṛtvā grāhyasya rūpādiskandhacatuṣṭayasvabhāvasya grāhyatvahānaye vairocanādayaś catvāro grāhakāḥ paratantrarūpāḥ kathyante | teṣāṃ ca mudrārthaṃ pariniṣpannarūpo grāhyagrāhakaśūnyo 'kṣobhyaś ced ucyate tad āgamoktā vajrasattvamudrā virudhyate | ratnagarbhādisthabodhicitte pariniṣpannarūpākṣobhyasadbhāvāt | vajrasattvamudrāṃ ca vinā na bauddhakṛtānto bhavatīti kathaṃ bāhyasiddhāntena na sāmyam | tathā ca kambalāmbarapādāḥ—

	sarvaḥ samānaḥ pravibhajyamānaḥ
		sukṣmekṣikākṣāmadhiyā kṛtāntaḥ |
	bauddhasya bāhyasya vibhāgakartrī
		na syād ihaikā yadi śūnyatoktiḥ ||

	mā bhūt saṃvitpratiṣṭhānam ata eva munir bhayāt |
	bhinatti deśanādharmam uktvoktvā śūnyatātmanā ||

iti pravacanam api |

	samastavedasiddhānāṃ kṛtānām īśvarādibhiḥ |
	bauddhānāṃ tantramantrāṇāṃ viśeṣaḥ śunyatāṃ prati ||

iti | paraparikalpitaśūnyatoktibhyas tathāgataśūnyatoktīnām abhisandhikṛto viśeṣaḥ sphuṭa iti na pratanyate ||

yady evaṃ kimarthaṃ tarhīdaṃ deśyate | ata āha—kimartham ityādi | tathāgatasyāśvāsas tathāgatāśvāsaḥ |


mahāmaitrīmayo 'meyo mahākāruṇiko 'gradhīḥ |
mahāprājño mahādhīmān mahopāyo mahākṛtī || 38 ||

tataś ca śraddhāvīryasmṛtisamādhirūpatayā dvārapālacatuṣṭayātmakaṃ mahāyānābhisampratyayapravṛttitannairantaryasantuṣṭikāraṇatvāt ||

tad eva prajñāpariśuddhimātrāpekṣayā yathoktaśūnyatāprabhedamukhena maitreyādiṣoḍaśasamādhyātmakam ity ata āha ||

tatra mahāmaitrīmayo 'meya iti maitreyaḥ | mitram asyāstīti maitraṃ | paścān ṅibantaṃ | tataḥ sarvasattveṣu maitrīmayo maitrīsvabhāvaḥ | mahāṃś cāsau maitrīmayaś ca mahāmaitrīmayaḥ | ata evāmeyaḥ sakalasattvadhātāv ekaputraprematvāt || mahākāruṇiko 'gradhīr iti mañjuśrīḥ | mahākaruṇā anālambanātmikā | sā yasyāsti sa mahākāruṇikaḥ | agradhīr iti suviśuddhadharmadhātujñānam | tataś caitad uktaṃ bhavati | audāryagāmbhīryātmako 'sau bhagavān iti || mahāprājño mahādhīmān iti gandhahastī | mahatī prajñā dharmapravicayalakṣaṇātmikā sā yasyāsti sa prājñaḥ | mahāṃś cāsau prājñaś ca mahāprājñaḥ | ata eva mahādhīmān || mahopāyo mahākṛtīti jñānaketuḥ | mahān upāyo yasyāsau mahopāyaḥ | tataś ca mahākṛtī mahāpaṇḍitaḥ sarvasattvāśayānuśayajñatayā saddharmaprakāśakatvāt ||

mahāṛddhītyādi | tatra mahāṛddhibalopeta iti bhadrapālaḥ | ṛddher balaṃ ṛddhibalaṃ tenopeta ṛddhibalopetaḥ |


raviṃ raṃkārajātaṃ ca tadūrdhvaṃ hūṃkṛtiṃ punaḥ |
tajjam akṣobhyakaṃ dhyāyān māmakyā saha sampuṭam || 4.14 ||

tajjetyādi akṣobhyaṃ māmakyā sampuṭam ity upalakṣaṇam | śvetācālādibhāvakena tu | vairocanādiko locanādibhiḥ | sampuṭo bhavanīyaḥ ||


mudrā pañcakulānīti kathyate mokṣahetunā |
vajreṇa mudryate 'neneti mudrā tenābhidhīyate || 4 ||

narake 'pi yadi nārakaṃ duḥkhaṃ samanubhūya varṣalakṣaṃ karmakṣayān manuṣyakarmākṣipto manuṣyeṣūtpadyata iti bhāvaḥ | vajreṇeti meghanādanirgatavajraśūcyā ||

tasmādityupasaṃharati | cāru śobhanam | vratī mantranayoktavratayogāt | praveśyābhiṣiñcya | pūrvam abhiṣekāt prathamam | parīkṣitān śrāddhān yatnagauravaparāyaṇatvena ||

triṣu kāmarūpyārūpyadhātuṣu | durlabhaṃ dīpankarānantaraṃ vipaśyādibhir buddhair adeśitatvāt |


madanamahīpatikanakadaṇḍarucikesarakusumavikāśe |
militaśilīmukhapāṭalipaṭalakṛtasmaratūṇavilāse ||

punaḥ kiṃbhūte | madanamahīpatikanakadaṇḍarucikesarakusumavikāśe | madanaścāsau mahīpatī rājā ca | tasya kanakadaṇḍaśchatraṃ tasya ruciriva ruciḥ yeṣāṃ tāni tathā | tāni ca kesarakusumāni nāgakesarakusumāni teṣāṃ vikāśo vikasanaṃ yasmin sa tathā tasmin | punaḥ kiṃbhūte | militaśilīmukhapāṭalipaṭalakṛtasmaratūṇavilāse | militāḥ śilīmukhāḥ ṣaṭpadāḥ yasmin tattathā | tadyatpāṭalipaṭalaṃ pāṭalikusumanivahaṃ ca tena kṛtvā kṛtaḥ smaratūṇavilāsaḥ smarasya madanasya tūṇīrasya śobhākāro yasmin sa tathā |


tadanantaram asthīny api khaṇḍaśaḥ pṛthag bhinnāni kṛtvā majjānaṃ paśya avalokaya. yady antaraṃ kāyaḥ caturmahābhūtikaḥ mātapitraśucikalalasaṃbhūtaḥ duḥkhamayaḥ kṛtaghnaś ceti vistareṇa pratipādayiṣyatīti kim atra sāram asti vijñapraśastaṃ nyāyyaṃ vā, ity ātmanaiva vicāraya.

evaṃ kathitanayena. sādhūktam iti cet, adhunā vada kasmāt tvam adyāpi sarvaguṇavikalam api kāyaṃ rakṣasi? evaṃ vidvān api.

tathāpi asti kiṃcidatropādeyamiti cedāha-

na khāditavyamaśuci tvayā peyaṃ na śoṇitam |


asahiṣṇv alasaṃ bhītaṃ pragalbhaṃ mukharaṃ tathā |
svapakṣābhiniviṣṭaṃ vā tasmāt tiṣṭhāmi kāṣṭhavat || 5.53 ||

tadabhilāṣi tatparivārārthi.

asahiṣṇv asahanaśīlam. alasaṃ kriyāsu akarmaṇyam, kusīdam ity arthaḥ. bhītaṃ kāyajīvitabhīru bhayahetubhyo vā. pragalbhaṃ dhṛṣṭam. mukharaṃ durvacaskam, yuktāyuktamanapekṣyābhidhāyakaṃ vā. svapakṣeḥ śiṣyāntevāsijñātisālohitādau abhiniviṣṭaṃ pakṣapātātiśayavat.

sāṃprataṃ pratikāranirdeśam āha. upadarśitakrameṇa saṃkliṣṭaṃ saṃkleśasaṃprayuktaṃ niṣphalavyāpāraṃ vā jñātvā svacittaṃ sarvapravṛttinigedhena prabhāvamandatāṃ vidhāya nigṛhṇīyād abhibhavet.


dhūmajyotiḥsalilamarutāṃ saṃnipātaḥ kva meghaḥ
sandeśārthāḥ kva paṭukaraṇaiḥ prāṇibhiḥ prāpaṇīyāḥ |
ity autsukyād aparigaṇayan guhyakas taṃ yayāce
kāmārtā hi prakṛtikṛpaṇāś cetanācetaneṣu ||

saṃśabdena tān upahasati ||

teṣāṃ nirāsārtham āha—ratnetyādi | śivasyedaṃ śaivam | vedasyedaṃ vedam ||

nanu śaivādīnāṃ kim etad asti | ata āha—ratnapuram ityādi |


saṃprajanyaṃ tadāyāti na ca yātyāgataṃ punaḥ |
smṛtir yadā manodvāre rakṣārtham avatiṣṭhate || 5.33 ||


kiṃ kariṣyati kiṃ vadiṣyati sā ciraṃ viraheṇa |
kiṃ janena dhanena kiṃ mama jīvitena gṛheṇa ||

sā rādhā ciraṃ cirakālaṃ yo virahaḥ tena kiṃ kariṣyati | kiñca | kiṃ vadiṣyati | ataḥ mama dhanena kiṃ prayojanam | sukhena kiṃ prayojanam | gṛheṇa janena vā kiṃ kāryam |

tadānanam |


citratvāc citram ā ghṛṣṭeḥ sukhāt pāko maṇeḥ puraḥ |
guros tattvaṃ vijānīyād vimardād viratau ramaḥ || SeNi 25 ||

tad etat sarvaṃ darśayati—hastetyādi | gatārtham ||

idānīṃ ānandacatuṣṭayavyavasthām āha—citratvād ityādi | citratvād grāhyagrāhakasadbhāvāc citram ānanda ā ghṛṣṭer ghṛṣṭiparyantam | ghṛṣṭiś ca bodhicittasya maṇisamīpaṃ yāvat sparśaḥ | "etac ca maṇeḥ puraḥ parama" ity ukter labhyate | sukhān nirbharasukhasadbhāvāt pākaḥ paramo maṇeḥ puro ratnāgraṃ yāvat | guros tattvam iti ca gatārtham | ramo viramo viratau bodhicittapāte vimardāt sukhaṃ buktaṃ mayeti cālocanāt | ayaṃ ca viramaś caturthaṃ tat punas tatheti tat prajñājñānaṃ prakṛtisvabhāvam punar vikārarūpapratītyasmutpādātmakam | tathā tenaiva prakāreṇa pūrvavaj jñāyamānaṃ saccaturthaṃ bhavati |

ete ca bāhyāṅganāyāṃ karmamudrāyāṃ catvāraṃ ānandāś caturmudrāvyavasthitāv eka ānandas tātsthyāt karmamudrā bhaṇyate | atra ca nirākārādivyavasthā haṭhasekaprastāvokteva jñeyā ||

idānīṃ hetuphalavyavasthām āha—karmamudrām ityādi | karmaṇaḥ kāyavākcittavyāpārasya sahajarūpatayā mudrā aṅkaś cihnaṃ karmamudrā |


māṃ na jānanti yā nāryaḥ sarvastrīdehasaṃsthitām |
tāsām ahaṃ hitārthāya pañcākāreṇa saṃsthitā ||1.5||

nirākulā cittaikāgratayā ||

nāryaḥ striyaḥ | sarvastrīṇāṃ dehaḥ puruṣasamparkonmukhaḥ tasmin sthitā ||

athetyādi | gāḍheneti sātiśayapīḍanena | devi devīti | sattvārthaṃ pratyekābhiprāyeṇātimahāpremnā dviruktiḥ | ramyaṃ kamanīyatvāt |


tāṃ cāvaśyaṃ divasagaṇanātatparām ekapatnīm
avyāpannām avihatagatir drakṣyasi bhrātṛjyāyām |
āśābandhaḥ kusumasadṛśaṃ prāyaśo hy aṅganānāṃ
sadyaḥpāti praṇayi hṛdayaṃ viprayoge ruṇaddhi ||

kukṣau kukṣisthajantau ca" iti yādavaḥ || tasyādhānam utpādanaṃ tad eva kṣaṇa utsavaḥ | sukhahetutvād iti bhāvaḥ || "nirvyāpārasthitau kālaviśeṣotsavayoḥ kṣaṇaḥ" ity amaraḥ || tasmin paricayād abhyāsād dhetoḥ khe vyomni | ābaddhamālāḥ || garbhādhānasukhārthaṃ tvatsamīpe baddhapaṅktaya ity arthaḥ || uktaṃ ca karṇodaye-"garbhaṃ balākā dadhate 'bhrayogān nāke nibaddhāvalayaḥ samantāt" iti || balākā balākāṅganā nayanasubhagaṃ dṛṣṭipriyaṃ bhavantaṃ nūnaṃ satyaṃ seviṣyante || anukūlamārutacātakaśabditabalākādarśanānāṃ śubhasūcakatvaṃ śakunaśāstre dṛṣṭaṃ tadvistarabhayān nālekhi ||

na ca tasyā nāśādvrataskhalanādvā nirarthakastvatprayāsa ity āha-tāṃ ceti || he megha, divasānām avaśiṣṭadinānāṃ gaṇanāyāṃ saṅkhyāne tatparām āsaktām || "tatpare pratitāsaktau" ity amaraḥ || ata evāvyāpannām amṛtām | śāpāvasāne madāmanamatyāśayā jīvantīm ity arthaḥ | ekaḥ patir yasyāḥ saikapatnī tām | pativratām ity arthaḥ || "nityaṃ sapatnyādiṣu" iti ṅīp nakāraś ca || bhrātur me jāyāṃ bhrātṛjāyām | mātṛrvan niḥśaṅkadarśanīyām ity āśayaḥ | tāṃ matpriyām avihatagatir avicchinnagatiḥ sann avaśyaṃ drakṣyasi cālokayiṣyasa eva || tathā hi | āśātitṛṣṇā || "āśā digatitṛṣṇayoḥ" iti yādavaḥ || badhyate 'neneti bandho bandhanam | vṛntam iti yāvat | āśaiva bandha āśābandhaḥ kartā || praṇayi premayuktam ata eva kusumasadṛśam sukumāram ity arthaḥ | ata eva viprayoge virahe sadyaḥpāti sadyobhraṃśanaśīlam aṅganānāṃ hṛdayaṃ jīvitam || "hṛdayaṃ jīvite citte vakṣasyākūtayoḥ" iti śabdārṇave || prāyaśaḥ prāyeṇa ruṇaddhi pratibadhnāti || arthāntaranyāsaḥ ||

saṃprati sahāyasampattiś cāstīty āha-kartum iti || yad garjitaṃ kartṛ mahīm ucchilandhrām udbhūtakandalikām |


dinamaṇimaṇḍalamaṇḍana bhavakhaṇḍana e
munijanamānasahaṃsa jaya jaya deva hare ||

kalitā svīkṛtā lalitā manoharā vanamālā yena sa tathā tasya saṃbodhane | he kalitalalitavanamāla | he hare he deva jaya jaya jayayukto bhava | sarvotkarṣeṇa vartasva |

kiṃbhūta | he dinamaṇimaṇḍalamaṇḍana | dinasyāhno maṇiḥ sūryaḥ tasya maṇḍalaṃ tad maṇḍayatīti tasya saṃbodhane | punaḥ kiṃbhūta | he bhavakhaṇḍana | ātmabhaktānāṃ sevakānāṃ bhavo janma khaṇḍayatīti tasya saṃbodhane | muktiṃ dadātītyarthaḥ | punaḥ kiṃbhūta | hai munijanamānasahaṃsa | munayaśca te janāśca teṣāṃ mānasāni tatra haṃsaḥ tasya saṃbodhane | svacchatayā śuddhabhāvena hṛdayasya mānasasarovarasya śabdacchalena tulyatā | jaya jaya deva hare pratipadayojaneyamityarthaḥ |

kiṃbhūta | kāliyaviṣadharagañjana | kāliyaścāsau viṣadharaśca vyālaḥ |


ratnagarbhe tu yā vittiḥ saiva tattvaṃ bhaved yadi |
śaivavedaṃ bhavet tattvaṃ na hy etad bauddhasammatam || SeNi 6 ||

teṣāṃ nirāsārtham āha—ratnetyādi | śivasyedaṃ śaivam | vedasyedaṃ vedam ||


na sthāsyatīti bhṛtyāya na vastrādi pradīyate |
kāyo yāsyati khāditvā kasmāt tvaṃ kuruṣe vyayam || 5.68 ||

ācchidyeti balāt. bhavato gṛhītvā niṣkṛpo mṛtyus tava kāyaṃ gṛdhrebhyo dāsyati. tadāpi na kaścit pratikāro bhaviṣyati ity abhiprāyaḥ.

syād etat—yady api evam, tathāpi bhaktāc chādanamātreṇāpi paripālanīya ity atrāha.

yadi nāma bhṛtyakarmakaraṇaṃ tathāpi tatrānavasthāyisvabhāve vicakṣaṇo jñātvaiva pravartate, evaṃ prakṛte 'pi taddharmiṇi kenābhiprāyeṇa he manaḥ, tvaṃ kuruṣe vyayam upakaraṇopakṣayam?

tat kiṃ sarvathaiva niravakāśo 'yaṃ kartavyaḥ? nety āha. vetanaṃ karmamūlyam.


kī santu harisa vihohia śunnahi karasi paveśa |
tojju nimantaṇa karia manua cchai lohāśeṣa || rāgavajryāḥ || 4.29 ||

jagaddaridram adyāpi, nādyāpi yāvaj jagaddāridyam upaśāmyati.

yady evaṃ neṣyate, kathaṃ sā bhavatīty āha.

sarvasvaṃ bāhyādhyātmikaṃ sarvaṃ vastu dānaṃ dānaphalaṃ ca sarvasattvebhyaḥ parityajato 'bhyāsena prakarṣagamanād yadāpagatamātsaryamalaṃ nirāsaṅgatayā cittam utpadyate, tadā dānapāramitā niṣpannety ucyate. tasmāt sā cittam eva nānyā dānapāramitā.

śīlapāramitā tu sutarāṃ cittam evety ata āha. prāṇātipātādisarvāvadyaviraticittam eva hi śīlam, na punas tadāśrayabhūtabāhyaviṣayanivṛttisvabhāvam. yadi punar vadhādiviṣayavastvabhāvena tadvadhādyabhāvāc chīlaṃ syāt, tadā te matsyādayaḥ kva nīyantāṃ yatra teṣāṃ darśanaṃ na syāt?


evaṃ vaśīkṛtasvātmā nityaṃ smitamukho bhavet |
tyajed bhṛkuṭisaṅkocaṃ pūrvābhāṣī jagatsuhṛt || 5.71 ||

tasmāt teṣu vidyamāneṣv api labdhe viraticitte nivṛttimanasikāre śīlapāramitā matā saṃmatā tatsvabhāvavidām. tasmāt sā cittam eva.

kṣāntipāramitāpi na cittād bhinnety āha.

parāpakārādisaṃbhave 'pi cittasyākopanatā kṣāntiḥ. anyathā yadi sarvaśatrūṇāṃ tadvinipātanena vairaniryātanaṃ kṛtavataḥ kenacid vairābhāvād upaśāntavairasya na kaścid apakārī syād iti marṣaṇaṃ kṣāntiḥ, tadā etad aśakyānuṣṭhānam. śatravo hi gaganasamatvād aparyantāḥ. teṣāṃ māraṇam aśakyam. tasmāt krodhādinivṛtticittam eva teṣām upāyena māraṇam iva, tatkṛtāpakārasyāgaṇanāt, janmāntaravairāsaṃbhavāc ca māritaprāyāste.

atrāśakyatāyām apy upāyena pravṛttau dṛṣṭāntopadarśanena śakyatām āha. kaṇṭakādyupaghātarakṣaṇārthaṃ pṛthvī chādayitum ucitā. na caitac chakyam, tāvataś carmaṇo 'bhāvāt, bhāve 'pi chādanasyāśakyatvāt. upāyena punaḥ śakyam.


vairocanākṣobhyāmoghaś ca ratnārolikasāttvikaḥ |
brahmā viṣṇuḥ śivaḥ sarvo vibuddhas tattvam ucyate || 12 ||

sā sajalanalinīdalajālaṃ varma kavacaṃ karoti | jalena saha vartamānāni sajalāni ca tāni nalinīdalāni ceti karmadhārayaḥ samāsaḥ | teṣāṃ jālaṃ samūhaḥ yatra tat | kasmin | svahṛdayamarmaṇi | svahṛdayameva marma jīvanasthānam | tasmin | kimbhūtam | śavilaṃ vistīrṇam | kasmai | bhavadavanāya | tādarthye caturthī | bhavato 'vanaṃ rakṣaṇaṃ tasmai | bhayahetumāha | kasmāt | aviralanipatitamadanaśarāt | aviralo nipatito madanaśarastasmāt | anena kimuktam | prayojanamāha | saṃtāpayuktāpi rādhikā svahṛdayasthaṃ kṛṣṇaṃ satataṃ paśyati jānātītyarthaḥ |

tathā ca | kusumaśayanīyaṃ puṣpaśayanīyaṃ puṣpaśayyāṃ karoti | kimbhūtaṃ tat | kusumaviśikhaśaratalpamanalpavilāsakalākamanīyam | analpā yā vilāsasya kalāḥ tābhiḥ kamanīyaṃ manoharam | tatkimiva | vratamiva | kasmai | tava parirambhasukhāya | parirambhaṇasyāliṅganasya sukhaṃ tasmai | anyo 'pi yaḥ kaścidabhīṣṭaphalākāṅkṣī bhavati so 'pi duṣkaravratādikaṃ karoti | anena kimuktam | nārāyaṇavirahasaṃtāpāt kusumaśayanīye 'pi duḥkhaṃ na jahātītyarthaḥ |


mṛnmardanatṛṇacchedarekhādyaphalam āgatam |
smṛtvā tāthāgatīṃ śikṣāṃ bhītas tatkṣaṇam utsṛjet || 5.46 ||

punaḥ kiṃbhūtam | halahatibhītimilita yamunābham | halena hatiḥ hananaṃ tasyāḥ bhīterbhayāt militā āgatā sā cāsau yanunā ca tasyāḥ ābheva ābhā dīptiryasya tattathā |

he keśava | dhṛtabuddhaśarīra | dhṛtaṃ buddhasya śarīraṃ yena tasya saṃbodhanam | he dhṛtabuddhaśarīra | tvaṃ śrutijātaṃ vedārthatattvaṃ nindasi | kasya | yajñavidheḥ yajñānāṃ vidhirvidhānaṃ tasya | kiṃbhūtam | darśitapaśughātam | darśitaḥ paśughāto māraṇaṃ yena tattathā tat | athavā kiṃbhūtaṃ śrutijātam | sadayahṛdayadarśitapaśughātam | sadayahṛdayā brāhmaṇāḥ teṣāṃ darśitaḥ paśughāto māraṇaṃ yena tattathā tat | kathaṃ nindasi | ahaheti khede | gavādipaśughātaṃ dhigiti | tasya saṃbodhane | bauddhāgamaśāstre ahiṃsā paramo dharma iti nyāyāt |

he keśava | dhṛtakalkiśarīra | dhṛtaṃ kalkiśarīraṃ yena tasya saṃbodhane | tvaṃ kimapi adbhutaṃ yathā syāttathā karavālaṃ khaḍgaṃ kalayasi dhārayasi | kasmin nimitte mlecchanivahanidhane |


prāyeṇaiva hi mīmāṃsā loke lokāyatīkṛtā |
tāmāstikapathe kartum ayaṃ yatnaḥ kṛto mayā || 1.10 ||

kulaṃ caitad iti vajrapadmādikam.

tathatāyāṃ gata iti suviśuddhatathataikarase dharmakāye sthitaḥ. śrīmān iti sarvabuddhadharmeśvaraḥ, na tu śrāvakādiḥ. āgataś ceti tasyā eva tathatāyāḥ sakāśād āgatas tanniṣyandābhyāṃ sambhoganirmāṇakāyābhyāṃ jagadarthakaraṇāya.


śrīsambhavavimokṣāc ca śikṣed yad guruvartanam |
etac cānyac ca buddhoktaṃ jñeyaṃ sūtrāntavācanāt || 5.103 ||

etādṛśaṃ sudurlabham.

kalyāṇamitrasya paryupāsanaparijñānārtham āha.

śrīsaṃbhavavimokṣād āryagaṇḍavyūhaparivartāt kalyāṇamitraparyupāsanaṃ śikṣet jānīyāt. yathoktam āryagaṇḍavyūhe āryaśrīsaṃbhavena-

	kalyāṇamitrasaṃdhāritāḥ kulaputra bodhisattvā na patanti durgatiṣu. yāvat saṃcodakāḥ kalyāṇamitrā akaraṇīyānām. saṃnivārakāḥ pramādasthānāt. niṣkāsayitāraḥ saṃsārapurāt. tasmāt tarhi kulaputra evaṃmanasikārāpratiprasrabdhena kalyāṇamitrāṇy upasaṃkramitavyāni. pṛthivīsamacittena sarvabhārodvahanāparitasanatayā. vajrasamacittenābhedyāśayatayā. cakravālasamacittena sarvaduḥkhāsaṃpravedhanatayā. lokadāsasamacittena sarvakarmasamādānāvijugupsanatayā. rajoharaṇasamacittena mānābhimānavivarjanatayā. yānasamacittena gurubhāranirvāhanatayā. aśvasamacittena akrudhyanatayā. nausamacittena gamanāgamanāparitasanatayā. suputrasadṛśena kalyāṇamitramukhavīkṣaṇatayā. ātmani ca te kulaputra āturasaṃjñotpādayitavyā kalyāṇamitreṣu ca vaidyasaṃjñā, anuśāsanīṣu bhaiṣajyasaṃjñā, pratipattiṣu vyādhinirghātanasaṃjñā. ātmani ca te kulaputra bhīrusaṃjñotpādayitavyā, kalyāṇamitreṣu śūrasaṃjñā, anuśāsanīṣu praharaṇasaṃjñā, pratipattiṣu śatrunirghātanasaṃjñā.

yad uktaṃ sūtrāṇāṃ ca sadekṣaṇād iti tad upadarśayitum āha. etad iha śāstre pratipāditam, anyad yad iha noktam. buddhena bhagavatā bodhisattvānāṃ karaṇīyatayā nirdiṣṭam, tan nānāsūtrāntārthaparicayād veditavyam.

etad eva darśayati. śikṣā bodhisattvānāṃ heyopādeyalakṣaṇāḥ. sūtreṣu mahāyānasūtrānteṣu ratnameghādiṣu.


yadā calitukāmaḥ syād vaktukāmo 'pi vā bhavet |
svacittaṃ pratyavekṣyādau kuryād dhairyeṇa yuktimat || 5.47 ||

aparam api niṣphalavarjanāya prātimokṣoddiṣṭam ācaret ity āha. bhūmiphalakādiṣu nakhadaṇḍādinā rekhākarṣaṇalekhanādi niṣprayojanam āgatam āpatitaṃ vivarjayed bhagavatātra nivṛttir ājñapteti saṃsmṛtya, tadatikramavipākaphalabhayāt. tatkṣaṇam iti na tatra kālaparilambhaṃ kuryāt.

saṃkleśasamudācāre saṃprajanyakāritāṃ yadety ādibhiḥ saptabhiḥ ślokaiḥ śikṣayitum āha.

prathamata eva svacittaṃ nirūpya. uktam. asaṃkliṣṭāvasthāyāṃ karaṇīyam uktam.

etad eva darśayati. raktaṃ dviṣṭaṃ vā svacittaṃ yadā paśyet, tadā hastapādādicalanamātram api na kartavyam, nāpi vacanodīraṇam. anyathā tadutthāpite kāyavāgvijñapty api saṃkliṣṭe syātām.


smarāturaṃ daivata vaidyakṛtya tvadaṅgasaṅgāmṛtamātrasādhyam |
vimuktabādhāṃ kuruṣe na rādhāmupendra vajrādapi dāruṇo 'si ||

athaitena prayojanenāsya śāstrasyāyaṃ sambandha ity api sūtrakārasya yuktaṃ vaktum | ajñātaprayojanam ivāviditasambandham api śrotuṃ nādriyante śiṣyāḥ | tasmāt saha prayojanena asya sambandho vācya iti codayati siddhārtham iti ||

pariharati śāstram iti | yadaivāsya śāstrasyedaṃ prayojanam ity uktaṃ tadaiva tayor upāyopeyalakṣaṇaḥ sambandho 'rthād ukta eva | na caivam arthaprāptam arthaṃ sūtrakārā akṣarair nibadhnanti asūtratvaprasaṅgād iti ||


cirāt prāptaṃ kṣaṇavaraṃ smṛtvā smṛtvā muhurmuhuḥ |
dhārayāmīdṛśaṃ cittam aprakampyaṃ sumeruvat || 5.58 ||

tatra praviṣṭasyābhiṣiktasya pakṣāntaram āha ||

maṇḍala ityādi | etat tantroktamaṇḍala iti bhāvaḥ | samāhito 'nuddhatakāyavāṅmanovyāpārāt | śraddhā abhisampratyayaḥ | yatna udyogaḥ ||

gurau upadeśadātari | bhaktaḥ | gurvārādhanakrameṇa kāyavākcittoḥ sevanāt | kṛpāluḥ sarvasattvaduḥkhoddharaṇamānasaḥ | mantrayānaṃ mantranayaḥ |


jananīṃ bhaginīṃ caiva pūjayed yogavit sadā |
naṭīṃ rajakīṃ tathā vajrīṃ caṇḍālīṃ brāhmaṇīṃ tathā |
prajñopāyavidhānena pūjayet tattvavatsalaḥ || 2 ||

sā ceyaṃ śūnyatā ekānekaviyogādinā grāhyasyālīkatve grāhakasyāpyalīkatvādanugantavyā | cittaviṭhapitatvādvā sarvadharmāṇāṃ cittasyālīkatve teṣāmapyalīkatvāt | cittasya tu pratikṣaṇamaparāparasya pūrvāparāntayora satormadhye 'pi tadekarasatvāt | anyathā tattvataḥ svabhāvavato 'sya kadācidapi niḥsvabhāvatānupapatterityuktaṃ śūnyatālakṣaṇaṃ pāramārthikaṃ tattvam |

tatpunarasukaramupāyatattvamantareṇa sākṣātkartumiti yathā tadupāyopetaṃ vajrayānāśrayeṇa sākṣātkartavyaṃ taddarśayitumāha—jananīmityādi |

tatra jananī abhiṣekadāyikā | bhaginī vajrayānasamārūḍhā | tatsthānīyā cetyeke | nītārthaṃ tu svayamākhyāsyati | yogaḥ śūnyatākaruṇayoḥ | taṃ vettīti yogavit | yogavitsanpūjayet | yathā yogaṃ jānīyāttathā pūjayediti |

kāsau tathābhūtetyāha—naṭītyādi | naṭanarañjanagāyanacaṇḍatābrahmapriyatāguṇayuktāstathoktā ityeke | prajñā śūnyatārūpā yoginyaḥ | upāyaḥ śrīherukaḥ | tayorvidhānena mudrāyāmātmani cādhimokṣāt | pūjayedi toṣayet |

	haṭhena yoginīyogādyogī sthūlātyayo ||

yataścāha—

	tāvatsevyate prajñā yāvacchukravatī bhavet |

iti | tattvamiha prajñopāyamayam | statpriyaḥ sanna tu rāgitādibhiḥ |


vahasi vapuṣi viśade vasanaṃ jaladābhaṃ
halahatibhītimilitayamunābham |
keśava dhṛtahaladhararūpa jaya jagadīśa hare ||

he keśava | dhṛtaraghupatirūpa | dhṛtaṃ raghupateḥ śrīrāmasya rūpaṃ yena sa tathā tasya saṃbodhanam | he dhṛtaraghupatirūpa | tvaṃ raṇe saṃgrāme dikṣu āśāsu daśamukhamaulibaliṃ vitarasi dadāsi | daśamukhāni yasya tasya maulayaḥ mūrdhānaḥ sa eva baliḥ pūjopahārastam | kiṃbhūtam | dikpatikamanīyam | diśāṃ patayaḥ indrādayaḥ teṣāṃ kamanīyam abhilaṣaṇīyaṃ tam | punaḥ kiṃbhūtam | ramaṇīyaṃ śobhanam |

he keśava | dhṛtahaladhararūpa | dhṛtaṃ haladharasya balabhadrasya rūpaṃ yena sa tathā | tasya saṃbodhane he dhṛtahaladhararūpa | tvaṃ viśade nirmale vapuṣi śarīre vasanaṃ dukūlaṃ vahasi | kiṃbhūtaṃ vasanam | jaladābham | jalado nīlameghaḥ tasya ābheva ābhā dīptiryasya tattathā | punaḥ kiṃbhūtam | halahatibhītimilita yamunābham | halena hatiḥ hananaṃ tasyāḥ bhīterbhayāt militā āgatā sā cāsau yanunā ca tasyāḥ ābheva ābhā dīptiryasya tattathā |


kulāni ṣaḍvidhāny āhuḥ saṃkṣepeṇa tu pañcadhā |
paścāt trividhaṃ yānti kāyavākcittabhedanaiḥ || 9 ||

evaṃ tathatāgataśabdayor ekaśeṣo madhyatakārasya nairukto lopaḥ. evaṃ tāvat sarve tathāgatāḥ. teṣām ādarśajñānādīni pañcakulāni.

nanu sarvabuddhāḥ pañcajñāninaḥ. tat kathaṃ kulabhedaḥ? gotrabhedāt. ādarśādīnām ekaikasya hi cchāyo gotram anādisiddhaṃ bodhisattvānām. anekasya tu cchāyā sattvagotraṃ ṣaṣṭham. ata evāha—kulāni ṣaḍvidhāny āhur iti. saṃkṣepeṇa tu pañcadhety anekacchāyasyāpy ekacchāyā balīyastvāt. trividham iti traividhyam. kāyavākcittabhedanair iti vacanāt svakāyavākcitteṣu sarvatathāgatakāyavākcittādhimokṣas tattvayoga iti gamyata eva.

evaṃ pañcakulāny adhikṛty āha—kulānām ityādi.


tathatāyāṃ gataḥ śrīmān āgataś ca tathaiva ca |
anayā prajñayā yuktyā tathāgato 'bhidhīyate || 8 ||

tathatā tathātvam | dharmaviśeṣasyānirdeśātsarvadharmāṇāmasau | ataḥ sarvadharmāṇāṃ yathābhūtaṃ rūpaṃ tathatocyate | tatpunaḥ śūnyatāmātraṃ pāramitānaye pratipādyate | iha tūpāyopetā śūnyatā tathateti | tasyāṃ gatastathāgatastakāralopāt | śrīmānubhayasambhāravān sanniti pūrveṇa sambandhaḥ | āgataśca yathā gatastathaivāgataḥ prajñopāyamayasyaiva jagadarthaṃ pañcakulādibhāvena spharaṇāt |


āgamapravaṇaścāhaṃ nāpavādyaḥ skhaliteṣv apy |
nahi sadvartmanā gacchan skhaliteṣvapyapodyate || 1.7 ||

kiṃviśiṣṭāṃ nāmasaṃgītiṃ śrotum udyata iti | pavitrām iti māñgalyāṃ | aghanāśanīm iti pāpanāśanīṃ ||

śṛṇu tvam ekāgramanā iti | anenaitad uktaṃ bhavati | mādhomukhacchidrāśucighaṭavat kiṃ tarhi sādhu śṛṇu || bhagavataivam ukte sati vajradharaḥ prāha bhagavan śākyamune evam astv iti | yathoktenaiva krameṇāhaṃ śṛṇuyām iti ||

idānīṃ prativacanāntaraṃ ṣaṭkulāvalokanam adhikṛtyāha | atha śākyamunir bhagavānityādi | tatra sakalaṃ mantrakulaṃ mahad iti grahaṇakavākyam etat sāmānyenopāttaṃ | tad vyavalokya girāṃ pater mañjuśrījñānasattvasya saṃbandhinī yānutpādadharmiṇī gāthā tām imāṃ bhāṣate smeti | vakṣyamāṇakriyāpadena saha saṃbandhaḥ |


anena hi vihāreṇa viharan durjaneṣv api |
pramadājanamadhye 'pi yatir dhīro na khaṇḍyate || 5.21 ||

tadā rakṣāmīti.

kaḥ punar evaṃ sati guṇaḥ syād ity āha.

yasmād evaṃ manasikāreṇa vicaran vanitājanamadhye 'pi prāsādapṛṣṭhe 'yam anivāryo 'tiśayena kāmarāgeṣu. tenedam uktaṃ yatir dhīra iti. asmin manasikāre nidhyaptacittaḥ. na khaṇḍayate śikṣārakṣaṇamanasikārān na skhalati.

punar evaṃ karaṇīyam ity atrārthe dṛḍham abhiniveśaṃ darśayann āha. civarapiṇḍapātādayo naśyantu. vilayaṃ yāntu mama kāmaṃ yatheṣṭam.


sadā kalyāṇamitraṃ ca jīvitārthe 'pi na tyajet |
bodhisattvavratadharaṃ mahāyānārthakovidam || 5.102 ||

antataḥ svayamāhārādikriyayā parapreraṇayāparāparadūtapreraṇayā vā, sākṣāt svayam evāmiṣadānādinā vā, yat sattvānāṃ hitasukhahetur na bhavati, tan na kuryāt kārayed vā. na caitad eva kevalam. kiṃcit sattvānām eva saṃsāraduḥkhapatitānāṃ tato niḥsaraṇāya sarvaṃ kuśalamūlam anuttarāyāṃ samyaksaṃbodhau pariṇāmayet.

yad uktaṃ kalyāṇamitrān utsargād iti tadāha.

kalyāṇakarmaṇy abhyudayaniḥśreyasaprāptilakṣaṇe mitram asādhāraṇo bandhuḥ, tat kāyajīvitavipraṇāśabhayabhīto 'pi na tyajet. kalyāṇamitrānuśaṃsāś ca prajñāpāramitāyām āryāṣṭasāhasrikāyāṃ sadāpraruditaparivartād veditavyāḥ. caturdharmakasūtre 'py uktam—

	kalyāṇamitraṃ bhikṣavo bodhisattvena mahāsattvena yāvajjīvaṃ na tyaktavyam api jīvitahetoḥ.

iti. aparityājyasya kalyāṇamitrasya lakṣaṇam āha bodhisattvaśikṣāsaṃvare vyavasthitam. mahāyānārthapaṇḍitam. etādṛśaṃ sudurlabham.


tasyās tiktair vanagajamadair vāsitaṃ vāntavṛṣṭir
jambūkuñjapratihatarayaṃ toyam ādāya gaccheḥ |
antaḥsāraṃ ghana tulayituṃ nānilaḥ śakṣyati tvāṃ
riktaḥ sarvo bhavati hi laghuḥ pūrṇatā gauravāya ||

"pādāḥ pratyantaparvatāḥ" ity amaraḥ || viśīrṇāṃ samantato visṛmarām || etena kasyāścit kāmukyā priyatamacaraṇapāto 'pi dhvanyate || revāṃ narmadām || "revā tu narmadā somodbhavā mekhalakanyakā" ity amaraḥ || gajasyāṅge śarīre bhaktayo racanāḥ | revā iti yāvat || "bhaktir niṣevaṇe bhāge racanāyām" iti śabdārṇave || tāsāṃ chedair bhaṅgibhir bhābhir viracitāṃ bhūtiṃ śṛṅgāram iva bhasitam iva vā || "bhūtir mātaṅgaśṛṅgāre jātau bhasmani saṃpadi" iti viśvaḥ || drakṣyasi | ayam api mahāṃs te nayana kautukalābha iti bhāvaḥ ||

tasyā iti || he megha vāntavṛṣṭir udgīrṇavarṣaḥ san | kṛtavamanaś ca vyajyate | tiktaiḥ sugandhibhis tiktarasavadbhiś ca || "tikto rase sugandhau ca" iti viśvaḥ || vanagajamadair vāsitaṃ surabhitaṃ bhāvitaṃ ca | himavad vindhyamalayā gajānāṃ prabhavā iti vindhyasya gajaprabhavatvād iti bhāvaḥ | jambūkuñjaiḥ pratihatarayaṃ pratibaddhavegam | sukhapeyam ity arthaḥ | anena laghutvaṃ kaṣāyabhāvanā ca vyajyate | tasyā revāyās toyam ādāya gaccher vraja | he ghana megha, antaḥ sāro balaṃ yasya taṃ tvām anila ākāśavāyuḥ | śarīrasthaś ca gamyate | tulayituṃ na śakṣyati śakto na bhaviṣyati | tathā hi rikto 'ntaḥsāraśūnyaḥ sarvo 'pi laghur bhavati | prakampyo bhavatīty arthaḥ | pūrṇatā sāravattā gauravāyāprakampyatvāya bhavatīty arthaḥ | ayam atra dhvaniḥ—ādau vamanaśodhitasya puṃsaḥ paścāc chleṣmaśoṣaṇāya laghutiktakaṣāyāmbupānāl labdhabalasya vātaprakampo na syād iti | tathāha vāgbhaṭaḥ—"kaṣāyāś cāhimās tasya viśuddhau śleṣmaṇo hitāḥ | kimu tiktakaṣāyā vā ye nisargāt kaphāpahāḥ || kṛtaśuddheḥ kramāt pītapeyādeḥ pathyabhojinaḥ | vātādibhir na bādhā syād indriyair iva yoginaḥ ||" iti ||


santaptānāṃ tvam asi śaraṇaṃ tat payoda priyāyāḥ
sandeśaṃ me hara dhanapatikrodhaviśleṣitasya |
gantavyā te vasatir alakā nāma yakṣeśvarāṇāṃ
bāhyodyānasthitaharaśiraścandrikādhautaharmyā ||

tathā hi | adhiguṇe 'dhikaguṇe puṃsi viṣaye yācñā moghā niṣphalāpi varam īṣatpriyam | dātur guṇāḍhyatvāt priyatvaṃ yācñāvaiphalyādīṣatpriyatvam iti bhāvaḥ || adhame nirguṇe yācñā labdhakāmāpi saphalāpi na varam | īṣatpriyam api na bhavatīty arthaḥ || "daivād vṛte varaḥ śreṣṭhe triṣu klībaṃ manāk priye" ity amaraḥ || arthāntaranyāsānuprāṇitaḥ preyo 'laṅkāraḥ | tad uktaṃ daṇḍinā-"preyaḥ priyatarākhyānam" iti || etad ādye pādatraye caturthapādasthenārthāntaranyāsenopajīvitam iti suvyaktam etat ||

santaptānām iti || he payoda, tvaṃ santaptānām ātapena vā pravāsaviraheṇa vā saṃjvaritānām || "santāpaḥ sañjvaraḥ samau" ity amaraḥ || śaraṇaṃ payodānenātapakhinnānāṃ proṣitānāṃ svasthānapreraṇayā ca rakṣako 'si || "śaraṇaṃ gṛharakṣitroḥ" ity amaraḥ || tat tasmāt kāraṇād dhanapateḥ kuberasya krodhena viśleṣitasya priyayā viyojitasya me mama sandeśaṃ vārtā priyāyā hara | priyāṃ prati nayety arthaḥ | sambandhasāmānye ṣaṣṭhī || sandeśaharaṇenāvayoḥ santāpaṃ nudety arthaḥ | kutra sthāne sā sthitā tatsthānasya vā kiṃ vyāvartakaṃ tatrāha—gantavyeti || bahir bhavaṃ bāhyam || "bahirdevapañcajanebhyaś ca" iti yañ || bāhya udyāne sthitasya harasya śirasi yā candrikā tayā dhautāni nirmalāni harmyāṇi dhanikabhavanāni yasyāṃ sā tathoktā || "harmyādi dhanināṃ vāsaḥ" ity amaraḥ || anena vyāvartakam uktam || alakā nāmālaketi prasiddhā yakṣeśvarāṇāṃ vasatiḥ sthānaṃ te tava gantavyā | tvayā gantavyety arthaḥ || "kṛtyānāṃ kartari vā" iti ṣaṣṭhī ||

madarthaṃ prasthitasya te pathikāṅganājanāśvāsam amānuṣaṅgikaṃ phalam ity āha—tvām iti | | pavanapadavīm ākāśam ārūḍhaṃ tvām |


atha tattvapaṭalaṃ vyākhyāsyāmaḥ |
svarūpeṇa nāsti rūpaṃ na draṣṭā ca na śabdo nāpi śrotā ca |
na gandho nāpi ghrātā ca na raso nāpi rāsakaḥ |
na sparśo nāpi spraṣṭā ca na cittaṃ nāpi caittikam || 1 ||

mahāvyādhiratisārapramehādiḥ | mṛtyuduḥkhaṃ maraṇameva ||

yamadūto yamapuruṣaḥ |


mahāmudrām ajānānāḥ karmamudraikasādhanāḥ |
āmnāyatattvato bhraṣṭā rauravaṃ yānti yoginaḥ || SeNi 39 ||

anutpādadharmiṇīṃ iti dharmadhātusvabhāvāṃ śūnyatāsvabhāvām ity arthaḥ ||

śrīvajramaṇḍālaṃkāratantre dvādaśatathāgatabhūmayaḥ paṭhyante ||

	samantaprabhā mahābhūmiḥ sūryamaṇḍalavac ca sā |
	amṛtaprabhā dvitīyā tu candravat suprabhāsvarā ||
	gaganaprabhā tṛtīyā tu gaganabhūmipratiṣṭhitā |
	vajraprabhā tu yā bhūmiś caturthī sā manoramā ||
	dṛḍhādhyāśayayogena vajreti parikalpyate |
	pañcamī ratnaprabhā nāma abhiṣeke pratiṣṭhitā ||
	ṣaṣṭhī padmaprabhā nāma padmavat suvirājate |
	svabhāvaśuddhadharmatvāt nirmalā niṣparigrahā ||
	saptamī karmaprabhā nāma buddhakarmakarī smṛtā |
	aṣṭamy anupamā nāma upamā tatra na vidyate ||
	navamī nirupamā nāma sarvopamāprativedhataḥ |
	daśamī prajñāprabhā nāma buddhabhūmīr anuttarā ||
	ekādaśī sarvajñatā mahābhūmiḥ prabhāsvarā |
	dvādaśī pratyātmavedyā tu yogijñānaprapūrikā || iti ||

etā dvādaśatathāgatbhūmayo 'kārādidvādaśasvaraiḥ pariniṣpannā veditavyāḥ ||

buddhānāṃ tryadhvavartinām ity atītānāgatapratyutpannānāṃ buddhānām | hṛdi sthito 'ham iti sarvatathāgatahṛdayavihāritvāt | jñānamūrtir iti jñānakāyasvabhāvatvāt | buddha iti yathāvasthitapadārthāvabodhāt ||

idānīṃ tasyādibuddhasya hṛdaye prajñācakraṃ vicintayet |


jananī bhaṇyate prajñā janayati yasmāj jagajjanam |
bhaginīti tathā prajñā vibhāgaṃ darśayed yataḥ || 16 ||

etasmin pakṣe bhagāsya santīti vigrahaḥ kāryaḥ. uktaṃ paramārthasatyam.

punar api saṃvṛtisatyam āśu sambhāropacayārtham āha—jananītyādi. jananyādiśabdaiḥ prajñāmātram uktam, nāvaśyaṃ bāhyā viśeṣā iti saṃkṣepaḥ. jagajjanam ity āryalokam, anyeṣāṃ niśceṣṭatvāt. vibhāgam iti jñeyanānātvam.

rajakītyādinoddeśaḥ. rañjanād ityādinā nirdeśaḥ.


sevitavyāḥ prayatnena yathā bhedo na jāyate |
agupte kriyate duḥkhaṃ vyāḍacaurāgnibhūcaraiḥ || 3 ||

ata eva suprabhāsvara iti yathābhavyatayā sarvasattvasaṃtāneṣu pratibhāsodayād anekamukhadharmadeśanāyāś ca kṛtyānuṣṭhānajñānasvabhāvatvāt ||

ata evaitāś catasraḥ sattvavajryādipāramitā a ā aṃ aḥ iti caturbhir akṣaraiḥ pariniṣpannā iti || tataś ca yad eva cittaṃ dharmadhātusvabhāvaṃ prakṛtyā grāhyagrāhakādyākāravirahāt tad evāgantukamalābhāvaprabhāsvaratvāj jñānāntarodayanimittatvāc cādarśajñānātmakam || dharmālambanakṛpādyātmakatayā saṃtānāntarabhedāparāmarṣāc ca samatājñānam || sarvajñeyāviparyāsāt pratyavekṣaṇājñānam || samastalokahitahetutayā kṛtyānuṣṭhānjñānātmakam || ataś ca yathākramaṃ śāśvatādyadhipatisvabhāvam || ata evāha mahāmahamahārāga ityādi ||

atra cādāv amitābhasyopādānaṃ rāgasya prādhānyakhyāpanārthaṃ | ata evāha rāgo dveṣaś ca mohaś ceti | sarvatathāgatasarvākāśavyāpipūjāsaṃdarśanakāle mahāmaha ity ucyate | mahaśabdena pūjābhidhīyate | mahaṇ maho mahāmahaḥ | mahātmako rāgaś ca mahārāgaḥ | mahāmahaś cāsau mahārāgaś ca mahāmahamahārāgaḥ | tatra mahārāga iti sattvapācanamocanalokṣaṇaḥ sa ca bhagavān śrīvajrasattvaḥ | mahārāgo hi bhagavān vajrasattvas tathāgata iti vacanāt || sarvasattvaratiṃkara iti rāgacaritānāṃ sarvasattvānāṃ ratiṃ prītiṃ mahāsukhātmikāṃ karotīti sarvasattvaratiṃkaraḥ | ayam amitābhasvabhāvaḥ ||

dveṣacaritān adhikṛtyāha | mahāmahamahādveṣa iti | mahāmaheti gatārthaḥ | mahādveṣo 'kṣobhyaḥ sa ca sarvakleSamahāripuḥ | kleśopakleśādīnāṃ mahāripur ity arthaḥ ||


atha bhagavatī vajradhātvīśvarī dveṣavajrīsamādhiṃ samāpadyedam udājahāra |
śūnyatākaruṇābhinnā divyakāmasukhasthitā |
sarvakalpavihīnāhaṃ niṣprapañcā nirākulā || 1.4 ||

śravaṇāpy āyakam. karuṇārasaniṣyandabhūtaṃ na rāgādinidānam. mṛdusvaramakarkaśavacanam. mandasvaraṃ yāvatā dhvaninā pratipādyasya pratītiḥ syāt, na tato nyūnaṃ nātiriktam udīrayan.

avakramakuṭilaṃ paramaprītirasabharāvanatena cakṣuṣā tṛṣita iva śītalajala paramāhlādakaraṃ saṃpivanniva sattvān vyavalokayan. na raktena na duṣṭena mugdhena. paramopakārakā hy ete. kutaḥ? yasmād etān sattvān samāsādya durlabhalābhaṃ buddhatvaṃ me bhaviṣyaty utpatsyate. evaṃ ca viharan adyatve 'pi sattvārthasamartho bhavatyeva. yad uktam—

	sarvatrācapalo mandam itasnigdhābhibhāṣaṇāt |
	āvarjayej janaṃ bhavyam ādeyaś cāpi jāyate || (Śikṣāsamuccaya 10)

iti |

etad eva ca bodhisattvasya kṛtyaṃ yad uta sattvāvarjanaṃ nāma. yathā dharmasaṃgītisūtre āryāpriyadarśanena bodhisattvena paridīpitam-

	tathā tathā bhagavan bodhisattvena pratipattavyaṃ yat sahadarśanena sattvāḥ prasīdeyuḥ. tat kasmād dhetoḥ? na bhagavan bodhisattvasyānyat karaṇīyam asty anyatra sattvāvarjanāt. sattvaparipāka eveyaṃ bhagavan bodhisattvasya dharmasaṃgītiḥ.

iti.

evamakriyamāṇe ko doṣa iti cet-

	anādeyaṃ tu taṃ lokaḥ paribhūya jināṅkuram |
	bhasmacchannaṃ yathā vahniṃ pacyeta narakādiṣu || (Śikṣāsamuccaya 11)

iti.

tasmāt sattvārādhanam eva bodhisattvasya karma upakārikṣetram asādhāraṇaṃ puṇyaprasūtihetur iti.

tatprasaṅgena anyad api darśayann āha. samādānena kriyamāṇam. abhiniveśotthaṃ tīvraprasādajanitam.


vibuddhapuṇḍarīkākṣaḥ protphullakamalānanaḥ |
prollālayan vajravaraṃ svakareṇa muhur muhuḥ || 2 ||

bhagavān vajradharo 'grataḥ sthito bhūtvā kṛtāñjalipuṭa idaṃ vakṣyamānam āheti kriyāpadaṃ sarvatra yojanīyam ||

vibuddhapuṇḍarīkākṣa iti puṇḍarīkaṃ śvetapadmaṃ vibuddhaṃ vikasitam akṣi cakṣuḥ | tataś cāyaṃ vigrahaḥ | vibuddhaṃ ca puṇḍarīkaṃ ceti vibuddhapuṇḍarīkaṃ | vibuddhapuṇḍarīkam ivākṣiṇī locane yasya sa tathoktaḥ || protphullakamalānana iti prakarṣeṇotphullaṃ protphullaṃ kamalaṃ padmam ānanaṃ mukhaṃ | prakarṣotphullakamalavad ānanaṃ yasyāsau tathoktaḥ || vajrasya madhyaṃ svakareṇa gṛhītvā muhur muhuḥ punaḥ prakṣiptaṃ vajraṃ pratīcchan prollālayann idam āheti saṃbandhaḥ ||

śrīvajrapāṇyabhiṣekatantre śrīvajradharānucarā bhṛkuṭītaraṃgapramukhāḥ pañca śatāni krodhagaṇānāṃ paṭhyante | taiḥ sārdhaṃ bhagavān vajradharaḥ saṃbuddhaṃ praṇamyedam āheti yojyaṃ ||


mahāvidyottamo nātho mahāmantrottamo guruḥ |
mahāyānanayārūḍho mahāyānanayottamaḥ || 41 ||

mahābhayo mahābhairavarūpadhārī śaṃkara iti | tasyāpi bhayaṃ karotīti mahābhayabhayaṃkaraḥ ||

mahāvidyetyādi | tatra mahāvidyottamo nātha iti candraprabhaḥ | mahatyaś ca tā vidyāś ca mahāvidyāś catasro dhāraṇyo granthārthamantramudrātmikāḥ | tāsām uttamaḥ | ata eva nāthaḥ sarvāpāyebhyaḥ sarvasattvānām aśeṣakāyavāṅmanaḥsamudācārasaṃśodhanāt || mahāmantrottamo gurur iti amitaprabhaḥ | mahāṃś cāsau mantraś ca mahāmantro mahāmudrātmakas tasyottamaḥ śreṣṭha ity arthaḥ | ata eva guruḥ sarvasattvānāṃ yathāśayānuśayajñatayābhisamayopadeśāt | mahāyānanayārūḍha iti gaganagañjaḥ | mahāyānaṃ vakṣyamāṇaṃ tasya nayo mārgas tasminn ārūḍhaḥ sthita ity arthaḥ ||

mahāyānanayottama iti sarvanivaraṇaviṣkambhī | saṃsāranirvāṇayor anabhilāpyadharmatādhigamān nirvikalpakaṃ jñānaṃ mahāyānam iti | atha vā trividhānuttaryeṇa saṃbhāropāyagocarādhārasvabhāvo mahāyānasya saṃgṛhīta iti | yady evaṃ katham asya mahattvam | sarvalokahitā buddhā bhagavantaḥ | tena te mahāntaḥ | teṣām idaṃ yānaṃ niṣpattaye niryāṇāya vā | tasmāt tatsahitānāṃ yānaṃ mahāyānam | mahatāṃ vā yānaṃ mahāyānam || atha vā saptavidhamahattvāt | ālambanapratipattijñānavīryopāyakauśalyasamudāgamakarmamahattvān mahāyānaṃ | mahac ca tad yānaṃ ceti mahāyānam | anyatra yāne tadabhāvād iti | tad etat saṃsārena trividhaṃ mahāyānam | hetugocarasvabhāvaparidīpanārthaṃ veditavyam iti ||

tad evam upāyamātrāpekṣitayā cāśeṣalaukikalokottarasamādhisvabhāvatvād bhagavato jñānasattvasya tathāgatajñānakāyasya ||


saśabdapātaṃ sahasā na pīṭhādīn vinikṣipet |
nāsphālayet kapāṭaṃ ca syān niḥśabdaruciḥ sadā || 5.72 ||

bhrūlalāṭasaṃkocaṃ ca prasādahānikaraṃ tyajet. pūrvam eva asaṃcodita eva pareṇa svāgatādivādaiḥ saṃtoṣaṇaśīlo bhavet. sarvasattvānām akāraṇabāndhavaś ca.

ity api śikṣānarthavarjanāya kāryety āha.

sahasā tvaritam eva niṣprayojanaṃ hastadaṇḍādinā kapāṭaṃ ca nākoṭayet. saṃkṣepataḥ niḥśabdābhiratir bhavet ||

kaḥ evaṃ sati guṇaḥ syād ity āha. ete sarve niḥśabdā anuddhatāś ca viharanto vivakṣitam arthaṃ labhante.


prakāśayiṣye sattvānāṃ yathāśayaviśeṣataḥ |
aśeṣakleśanāśāya aśeṣājñānahānaya iti || 15 ||

evam ākṣipya samādadhāti nirmūletītyantena | ayam arthaḥ prasiddhir hi prajñānam | tac ca jñānadraḍhimā | na ca nirmūlaṃ jñānam ātmānaṃ labhate prāg eva jñānadraḍhimā | tad evaṃ nirmūlāyāḥ prasiddher abhāvāt kutaḥ sā pravṛtteti pramāṇair anviṣyata iti | nanu ca kāryadraḍhimnā mūlaṃ kalpayiṣyate smṛtidraḍhimneva śrutir ata āha pratyakṣādīti | satyam | samūlā prasiddhiḥ pratyakṣādimūlatayā pratyakṣasūtre nivāritā codanā mūlaṃ bhaviṣyaty eveti ||


avibhāvitasambandho vikalpo 'sau pratītyajaḥ |
tad eṣa eva nirvāṇaṃ mā mṛthāś citta vibhramam || SeNi 35 ||

tad vidyate yeṣāṃ te krodhavigraharūpinaḥ | ata āha krodhavigraharūpibhir iti || buddhānāṃ kṛtyāni buddhakṛtyāni kṛtyāni kartavyāni | ata āha buddhakṛtyakarair iti | ata eva nāthāḥ śāstāro buddhakṛtyakaraṇāt | ato nāthair iti || praṇato vigraho yeṣāṃ te praṇatavigrahāḥ | atas taiḥ | praṇatavigrahaiḥ sārdhaṃ bhagavān vajradhara idaṃ vakṣyamāṇam āheti saṃbandhaḥ ||

kiṃ kṛtvā | praṇamya | kaṃ | nātham iti | anāthānāṃ lokānām anuśāsanāt nāthaḥ svāmī | taṃ || punar api kiṃviśiṣṭam nātham ity āha saṃbuddham iti samyaksaṃbuddhaṃ na śrāvakaṃ pratyekabuddhaṃ vā || bhūyo 'pi nāthaṃ viśinaṣṭi bhagavantam iti bhagasaṃpannatvād bhagavān | caturmārabhaṅgād vā | tathā cāha |

	kleśakarma tathā janma kleśajñeyāvṛtī tathā |
	yena vaipakṣikā bhagnās teneha bhagavān smṛtaḥ || iti ||

anena nairuktena vidhinā kleśādikaṃ bhagnavān iti bhagavān | aiśvaryādiguṇayogād vā | tathā cāha |

	aiśvaryasya samgrasya rūpasya yaśasaḥ śriyaḥ |
	jñānasyātha prayatnasya ṣaṇṇām bhaga iti smṛtiḥ || iti ||

punar api kiṃbhūtaṃ nātham ity āha tathāgataṃ iti | tathatāṃ śūnyatāṃ gataḥ tathāgataḥ | atha vā yathā te tathāgatā gatā gacchanti gamiṣyanti tathā gacchatīti tathāgataḥ | taṃ tathāgataṃ praṇamyeti pūrveṇa saṃbandhaḥ |

agrataḥ sthito bhūtvā kṛtāñjalipuṭaḥ san bhagavān vajradhara idam āha—maddhitāyetyādi |


asaṃprajanyacittasya śrutacintitabhāvitam |
sacchidrakumbhajalavan na smṛtāv avatiṣṭhate || 5.25 ||

kaḥ punar anayor vyatireke doṣaḥ, yenaite yatnena rakṣaṇīye kathite ity āha. rogopahatasāmarthyo yathā puruṣaḥ sarvakarmasu gamanabhojanādiṣv akarmaṇyo bhavati, tathā smṛtisaṃprajanyābhyāṃ vikalaṃ cittaṃ sarvakarmasu dhyānādhyayanādilakṣaṇeṣu.

anayoḥ samudāyābhāve doṣam uktvā pratyekam abhāve kathayitum āha.

na vidyate saṃprajanyaṃ yasmiṃs tad asaṃprajanyam. taccittaṃ yasya tasya. śrutacintābhāvanāmayaprajñāpariniṣṭhitaṃ vastu na smaraṇam adhivasati. tanmūlaṃ ca sarvaṃ kalyāṇam. kim iva? yathā sacchidrakumbhe mukhanikśiptam udakam adhastād gacchati nāvatiṣṭhate.

idam aparaṃ tadvayatireke dūṣaṇam āha. bahavo 'pi bahuśrutāḥ tathā śraddhāvanto yatnaparāḥ śikṣāyām ādarakāriṇaḥ asaṃprajanyadoṣeṇa āpattikaluṣitā bhavanti kāyacittapracārāpratyavekṣaṇāt.


suniścitaṃ suprasannaṃ dhīraṃ sādaragauravam |
salajjaṃ sabhayaṃ śāntaṃ parārādhanatatparam || 5.55 ||

tatrātmabhāve kā rakṣā yadanarthavivarjanam |
	kena tallabhyate sarve niṣphalaspandavarjanāt ||

	etatsidhyetsadā smṛtyā smṛtistīvrādarādbhavet |
	ādaraḥ śamamāhātmyaṃ jñātvātāpena jāyate || (Śikṣāsamuccaya 7–8)

iti | śamathamāhātmyaṃ tu yathāvasaram ihaiva kathayiṣyate.

suniścitaṃ saṃdehaviparyāsarahitam. suprasannaṃ sadā prītisaumanasyabahulam. dhīram acañcalam. ādaraḥ kathita eva. gauravaṃ ārādhyeṣu cittasya namratā. tābhyāṃ saha vartate. salajjaṃ pūrvavat. sabhayaṃ skhalitam ālokya bhītam. śāntaṃ saṃyatendriyam, sattvārādhanayatnavat.

yad ekasya rucijanakaṃ tad anyasya viparītam. anyonyaviruddhābhiḥ pṛthagjanecchābhirakheditam avipratisāri. katham?


śikṣāṃ rakṣitukāmena cittaṃ rakṣyaṃ prayatnataḥ |
na śikṣā rakṣituṃ śakyā calaṃ cittam arakṣatā || 5.1 ||

punaḥ kiṃbhūtam | halahatibhītimilita yamunābham | halena hatiḥ hananaṃ tasyāḥ bhīterbhayāt militā āgatā sā cāsau yanunā ca tasyāḥ ābheva ābhā dīptiryasya tattathā |

he keśava | dhṛtabuddhaśarīra | dhṛtaṃ buddhasya śarīraṃ yena tasya saṃbodhanam | he dhṛtabuddhaśarīra | tvaṃ śrutijātaṃ vedārthatattvaṃ nindasi | kasya | yajñavidheḥ yajñānāṃ vidhirvidhānaṃ tasya | kiṃbhūtam | darśitapaśughātam | darśitaḥ paśughāto māraṇaṃ yena tattathā tat | athavā kiṃbhūtaṃ śrutijātam | sadayahṛdayadarśitapaśughātam | sadayahṛdayā brāhmaṇāḥ teṣāṃ darśitaḥ paśughāto māraṇaṃ yena tattathā tat | kathaṃ nindasi | ahaheti khede | gavādipaśughātaṃ dhigiti | tasya saṃbodhane | bauddhāgamaśāstre ahiṃsā paramo dharma iti nyāyāt |

he keśava | dhṛtakalkiśarīra | dhṛtaṃ kalkiśarīraṃ yena tasya saṃbodhane | tvaṃ kimapi adbhutaṃ yathā syāttathā karavālaṃ khaḍgaṃ kalayasi dhārayasi | kasmin nimitte mlecchanivahanidhane |


gṛdhrair āmiṣasaṃgṛddhaiḥ kṛṣyamāṇa itas tataḥ |
na karoty anyathā kāyaḥ kasmād atra pratikriyām || 5.59 ||

punas tad ekāntam avadhārayituṃ kāyapratyavekṣām āha.

kāyasya sarvathā kvacid api vyāpāro nāsti, svātmany api sāmarthyābhāvāt. anyathā cittarahito mṛtasya kāyaḥ. gṛdhrādibhir vipralujyamāna itastataḥ pratikāram ātmarakṣaṇārthaṃ kim iti na karotīti pṛcchati sarvasāmarthyavikalatvāt. ata eva cittaparikarmaiva sādhyam. tasmin parikarmite kāyasyāyatnata eva parikarmasiddheḥ, tatparatantratvāt tasyety uktaṃ bhavati.

evaṃ sarvathānupayogini kāye sāpekṣatāṃ nirasyann āha. he manaḥ, anātmakam eva ātmatvena svīkṛtya māṃsāsthipuñjaṃ kāyasaṃjñakaṃ kasmāt kāraṇāt tvaṃ rakṣasi? kim evam iti cet, bhavato yadi bhinna evāyaṃ kāyaḥ.


śvasitavapanamanupamapariṇāham |
madanadahanamiva vahati sadāham ||

viditaivaṃvidhajñānasya jagad yathā tad darśayati—yenetyādi | "sadasator utpādāyogād" ityādinājātaṃ jagad yena buddhaṃ pratyakṣato jñātaṃ tasya prtītyasamutpannā buddhiḥ śuddhaiva bodhato nirvedhataḥ | atas tasya dhīmato 'nābhogenābhogaṃ vinaiva nijaṃ sahajaṃ jagat satyam avitatham ||

adhunā vikalpo 'pi nirvāṇam iti darśayati—avibhāvitetyādi | avibhāvitasambandho 'viditasambandho 'sau vikalpaḥ prītyasamutpannaḥ |


asthīny api pṛthak kṛtvā paśya majjānam antataḥ |
kim atra sāram astīti svayam eva vicāraya || 5.63 ||

carmam ayaṃ puṭam. svamativiśeṣeṇa pṛthak kuru svakāyād apasāraya. asthighaṭitapañjarād yantrāt prajñātmakena śastreṇa māṃsakartanena.

tadanantaram asthīny api khaṇḍaśaḥ pṛthag bhinnāni kṛtvā majjānaṃ paśya avalokaya. yady antaraṃ kāyaḥ caturmahābhūtikaḥ mātapitraśucikalalasaṃbhūtaḥ duḥkhamayaḥ kṛtaghnaś ceti vistareṇa pratipādayiṣyatīti kim atra sāram asti vijñapraśastaṃ nyāyyaṃ vā, ity ātmanaiva vicāraya.

evaṃ kathitanayena. sādhūktam iti cet, adhunā vada kasmāt tvam adyāpi sarvaguṇavikalam api kāyaṃ rakṣasi? evaṃ vidvān api.


cittaṃ rakṣitukāmānāṃ mayaiṣa kriyate 'ñjaliḥ |
smṛtiṃ ca saṃprajanyaṃ ca sarvayatnena rakṣata || 5.23 ||

abhinnaṃ rūpaṃ yasya sa tathā. na hi nirodhānāṃ ṣaṭpakṣalakṣaṇabhede 'pi bhedo 'sti, abhāvaikarūpatayā nirodhasya samānatvāt. ayam arthaḥ—anyatamapakṣaṃ sākṣāt kṛtvā, paścāt tasya santānocchedarūpo nirodha iti saptamaṃ sādhyam.

prajñājñānetyādi. prajñājñānopadeśād uttarakālaṃ yat bodhicittasyāmṛtarūpasya rasanayā grahaṇam, tat turyaṃ caturthaṃ sekam āha kaścit. tac cāvaraṃ hīnam, vinikṛṣṭam iti yāvat. kasmād avaram? yasmāt sarvaprayāso mantramudrādevatādyākārabhāvanāsu punaḥpunaranuṣṭhānalakṣaṇas tathāgatokto vyarthaḥ prāptaḥ. kutaḥ? tatphalasya bhāvanāsādhyasya phalasya bodhicittāsvādakāla eva prasiddhatvāt prāptatvāt, anyasya viśiṣṭasya phalasyābhāvād iti yāvat.

prajñetyādi. prajñājñānād uttarakālaṃ yāḥ prāptā yathāmilitā rāmāḥ striyas tāsāṃ samāpattidvāreṇa ya āsvādaḥ, taṃ turyaṃ sekam.


tathatāṃ ye tu paśyanti madhyamārthānusārataḥ |
te vai tattvavido dhanyāḥ pratyakṣaṃ yadi saṃvidā || SeNi 31 ||

idānīṃ vijñānavādāśaṅkāṃ tadapagame cocchedāśaṅkāṃ ca nirākartum āha—

tathatām ityādi | tathatāṃ bhūtakoṭīṃ ye paśyanti sākṣāt kurvanti madhyamārthānusārataś catuḥkoṭivirahatas te dhanyās tattvavidaḥ | tat kim ucchedena | naiva | saṃvidā saṃvedanena yady aśeṣollekhaparihārāt tat tattvaṃ pratyakṣam anubhūtaṃ syāt |

etac caivaṃvidhaṃ satyadvayātmakam ubhayāntarahitaṃ śūnyatākaruṇābhinnaṃ prajñopāyasvarūpaṃ sadgurupādaprasādavitter jñeyam ||


nāṅgulyā kārayet kiṃcid dakṣiṇena tu sādaram |
samastenaiva hastena mārgam apy evam ādiśet || 5.94 ||

he deva he hare tvaṃ jaya jaya | svaśaraṇāgatasakalajanaramaṇa tvaṃ sarvotkṛṣṭatayā vartasva | he śritakamalākucamaṇḍala | śritamāśritaṃ kamalāyāḥ lakṣmyāḥ kucamaṇḍalaṃ kucābhogaḥ yena sa tathā tasya saṃbodhane | he śritakamalākucamaṇḍala | punaḥ kiṃbhūta | he dhṛtakuṇḍala | dhṛtaṃ kuṇḍalaṃ yena sa tathā tasya saṃbodhane | punaḥ kiṃbhūta | he kalitalalitavanamāla | kalitā svīkṛtā lalitā manoharā vanamālā yena sa tathā tasya saṃbodhane | he kalitalalitavanamāla | he hare he deva jaya jaya jayayukto bhava | sarvotkarṣeṇa vartasva |

kiṃbhūta | he dinamaṇimaṇḍalamaṇḍana | dinasyāhno maṇiḥ sūryaḥ tasya maṇḍalaṃ tad maṇḍayatīti tasya saṃbodhane | punaḥ kiṃbhūta | he bhavakhaṇḍana | ātmabhaktānāṃ sevakānāṃ bhavo janma khaṇḍayatīti tasya saṃbodhane | muktiṃ dadātītyarthaḥ | punaḥ kiṃbhūta |


upādhyāyānuśāsinyā bhītyāpy ādarakāriṇām |
dhanyānāṃ gurusaṃvāsāt sukaraṃ jāyate smṛtiḥ || 5.30 ||

tathā dhoyī nāma kavikṣmāpatiḥ kavirājaḥ śrutidharaḥ śrutyā śravaṇena dhārayatītyarthaḥ | asya ślokasya kaviḥ kṣmāpatiḥ rājā lakṣmaṇasenaḥ |

harismaraṇe śrikṛṣṇānucintane yadi mano hṛdayaṃ sarasaṃ sarāgaṃ tavāsti | yadi ca vilāsakalāsu tava kutūhalamasti | vipūrvo las kāntau dhātuḥ | vilāsānāṃ kalāḥ tāsu | kautūhalaṃ kautukaṃ ca kutukaṃ ca kutūhalam ityamaraḥ | tadā he budhajana jayadevasya kaveḥ sarasvatīṃ vāṇīṃ gṛṇu ākarṇaya | kathaṃbhūtāṃ sarasvatīm | madhurakomalakāntapadāvalīm | madhuraṃ svādu karṇayeyam | komalaṃ snigdham | kāntaṃ kamanīyam | etairguṇairupetā padāvalī padapaṅktiryasyāḥ sā tathā tām |

he keśava dhṛtamīnaśarīra |


stanavinihitamapi hāramudāram |
sa manute kṛśatanuratibhāram ||
rādhikā virahe tava keśava ||

he keśava | sā rādhikā tava virahe viśleṣe kṛśatanurdurbalā | stane vinihitaṃ kucamaṇḍale āropitaṃ tam udāraṃ sundaraṃ hāraṃ muktālaṅkāraṃ bhāramiva manute | kalayati jānāti | kṛśā tanuryasyāḥ sā tathā | stanayorvinihito nyastastam |

sā rādhā vapuṣi svadehe lagnaṃ malayajapaṅka candanaṃ viṣaṃ kālakūṭamiva paśyati | kimbhūtam | sarasamasṛṇamapi |


tathā ca devīparipṛcchāśivanirnādatantra—
ratnapuram idaṃ devi kiñjalke jalatāṃ vrajet |
rudro yugme śivaḥ śreṣṭhaḥ śaktiḥ saiva parātparā || Seni 7 ||

sukhena kiṃ prayojanam | gṛheṇa janena vā kiṃ kāryam |

tadānanam | tasyā rādhikāyāḥ ānanaṃ mukhaṃ cintayāmi | kimbhūtaṃ mukham | kuṭilabhru | kuṭile vakre bhruvau yasmin ānane tat kuṭilabhru | kena | kopabhareṇa | kopasya bharaḥ ādhikyaṃ tena kopabhareṇa | kamiva | śoṇapadmamiva | upari bhramatā bhramareṇa ākulaṃ vyākulaṃ śoṇapadmaṃ raktotpalamiva |

tāṃ rādhāṃ bhṛśamatyarthaṃ ramayāmi krīḍayāmi | kimbhūtām | hṛdi saṃgatām |


kāpi kapolatale militā lapituṃ kimapi śrutimūle |
cāru cucumba nitambavatī dayitaṃ pulakairanukūle ||

audāryagāmbhīryātmako 'sau bhagavān iti || mahāprājño mahādhīmān iti gandhahastī | mahatī prajñā dharmapravicayalakṣaṇātmikā sā yasyāsti sa prājñaḥ | mahāṃś cāsau prājñaś ca mahāprājñaḥ | ata eva mahādhīmān || mahopāyo mahākṛtīti jñānaketuḥ | mahān upāyo yasyāsau mahopāyaḥ | tataś ca mahākṛtī mahāpaṇḍitaḥ sarvasattvāśayānuśayajñatayā saddharmaprakāśakatvāt ||

mahāṛddhītyādi | tatra mahāṛddhibalopeta iti bhadrapālaḥ | ṛddher balaṃ ṛddhibalaṃ tenopeta ṛddhibalopetaḥ | mahāṃś cāsāv ṛddhibalopetaś ca mahāṛddhibalopetaḥ || mahāvego mahājava iti sāgaramatiḥ | mahān vego gatir yasyāsau mahāvegaḥ | sarvatathāgatapūjopasthānahetutayānekalokadhātusaṃkramaṇāt | ata eva mahājava ity ucyate || maharddhiko maheśākhya iti akṣayamatiḥ | laukikaśrāvakapratyekabuddhānāṃ puṇyajñānasaṃbhāropetatvān maharddhikaḥ | sarvatathāgatapuṇyajñānasaṃbhāraparipūraṇatayāto maheśākhya iti || mahābalaparākrama iti pratibhānakūṭaḥ | mahānti ca tāni balāni ceti daśa tathāgatabalāni sthānāsthānajñānādīni vakṣyamāṇāni teṣu parākramo vīryārambho yasya sa mahābalaparākramaḥ ||

mahābhavetyādi |


āpṛcchasva priyasakham amuṃ tuṅgam āliṅgya śailam
vandyaiḥ puṃsāṃ raghupatipadair aṅkitaṃ mekhalāsu |
kāle kāle bhavati bhavato yasya saṃyogam etya
snehavyaktiś ciravirahajaṃ muñcato bāṣpam uṣṇam ||

sampatsyante bhaviṣyanti ||

āpṛcchasveti | priyaṃ sakhāyaṃ priyasakham || "rājāhaḥsakhibhyaṣ ṭac" iti ṭac samāsāntaḥ || tuṅgam unnataṃ puṃsāṃ vandhair narārādhanīyai raghupatipadai rāmapādanyāsair mekhalāsu kaṭakeṣu || "atha mekhalā | śroṇisthāne 'drikaṭake kaṭibandhebhabandhane" iti yādavaḥ || aṅkitaṃ cihnitam | itthaṃ saṅkhitvān mahattvāt pavitratvāc ca sambhāvanārham | amuṃ śailaṃ citrakūṭādrim āliṅganyāpṛcchasva sādho yāmīty āmantraṇena sabhājaya || "āmantraṇasabhājane | āpracchannam" ity amaraḥ || "āṅi nupracchacor upasaṅkhyānam" ity ātmanepadam || sakhitvaṃ nirvāhayati—kāla iti || kāle kāle pratiprāvṛṭkālam | suhṛtsamāgamanakālaś ca kālaśabdenocyate | vīpsāyāṃ dviruktiḥ || bhavataḥ saṃyogaṃ samparkam etya ciravirahajam uṣṇaṃ bāṣpam ūṣmāṇaṃ netrajalaṃ ca || "bāṣpo netrajaloṣmaṇoḥ" iti viśvaḥ || muñcato yasya śalasyaḥ snehavyaktiḥ premāvirbhāvo bhavati | snigdhānāṃ hi ciravirahasaṅgatānāṃ bāṣpapāto bhavatīti bhāvaḥ ||

samprati tasya mārgaṃ kathayati—mārgam iti || he jalada, tāvad idānīṃ kathayataḥ |


evaṃ buddhvā tu yaḥ kaścid yogi lobhaviḍambitaḥ |
caṇḍasya maṇḍalādṛṣṭe deśayet tantram uttamam || 1.11 ||

tantraparāyaṇas tadekāśaktaḥ | caṇḍeśvare caṇḍamahāroṣaṇe ||

lobhaḥ khānapānadhanapratigrahaḥ tena viḍambito bhartsitaḥ | caṇḍasyeti mukhyavṛttyā | etanmaṇḍalapraveśo yukta iti bhāvaḥ ||

mahāvyādhiratisārapramehādiḥ | mṛtyuduḥkhaṃ maraṇameva ||


sthitvā tasmin vanacaravadhūbhuktakuñje muhūrtam
toyotsargadrutataragatis tatparaṃ vartma tīrṇaḥ |
revāṃ drakṣyasy upalaviṣame vindhyapāde viśīrṇāṃ
bhakticchedair iva viracitāṃ bhūtim aṅge gajasya ||

"yasya ca bhāvena bhāvalakṣaṇam" iti saptamī || madhye śyāmaḥ śeṣe madhyād anyatra vistāre paritaḥ pāṇḍur hariṇaḥ || "hariṇaḥ pāṇḍuraḥ pāṇḍuḥ" ity amaraḥ || bhuvaḥ stana iva | amaramithunānām | khecarāṇām iti bhāvaḥ | prekṣaṇīyāṃ darśanīyām avasthāṃ nūnaṃ yāsyati | mithunagrahaṇaṃ kāminām eva stanatvenotprekṣā sambhavatīti kṛtam | yathā pariśrāntaḥ kaścit kāmī kāminīnāṃ kucakalaśe viśrāntaḥ sansvapiti tadvad bhavān api bhuvo nāyikāyāḥ stana iti dhvaniḥ ||

sthitveti || he megha, vane caranti te vanacarāḥ || tatpuruṣe kṛti bahulam" iti bahulagrahaṇād lug bhavati || teṣāṃ vadhūbhir muktāḥ kuñjā latāgṛhā yatra tasmin || nikuñjakuñjau vā klībe latādipihitodare ity amaraḥ || tatra te nayanavinodo 'stīty arthaḥ | tasmin āmrakūṭe muhūrtam alpakālam | na tu ciraṃ svakāryavirodhād iti bhāvaḥ || "muhūrtam alpakāle syād ghaṭikādvitaye 'pi ca" iti śabdārṇave || sthitvā viśramya | toyotsargeṇa "tvām āsāra-" ity uktavarṣeṇena drutataragatir lāghavād dhetor atikṣipragamanaḥ san | tasmād āmrakūṭāt param anantaraṃ tatparaṃ vartma mārgaṃ tīrṇo 'tikrāntaḥ | upalaiḥ pāṣāṇair viṣame vindhyasyādreḥ pāde prasyantaparvate || "pādāḥ pratyantaparvatāḥ" ity amaraḥ || viśīrṇāṃ samantato visṛmarām || etena kasyāścit kāmukyā priyatamacaraṇapāto 'pi dhvanyate || revāṃ narmadām || "revā tu narmadā somodbhavā mekhalakanyakā" ity amaraḥ || gajasyāṅge śarīre bhaktayo racanāḥ | revā iti yāvat || "bhaktir niṣevaṇe bhāge racanāyām" iti śabdārṇave || tāsāṃ chedair bhaṅgibhir bhābhir viracitāṃ bhūtiṃ śṛṅgāram iva bhasitam iva vā || "bhūtir mātaṅgaśṛṅgāre jātau bhasmani saṃpadi" iti viśvaḥ || drakṣyasi | ayam api mahāṃs te nayana kautukalābha iti bhāvaḥ ||

tasyā iti || he megha vāntavṛṣṭir udgīrṇavarṣaḥ san |


dattvāsmai vetanaṃ tasmāt svārthaṃ kuru mano 'dhunā |
na hi vaitanikopāttaṃ sarvaṃ tasmai pradīyate || 5.69 ||

tat kiṃ sarvathaiva niravakāśo 'yaṃ kartavyaḥ? nety āha.

vetanaṃ karmamūlyam. tāvanmātraṃ datvā asmai gatvaraśarīrāya, karmopakaraṇatvāt, svaprayojanam anuvidheyaṃ he manaḥ. anenaivopārjitaṃ kasmād asmai na dīyate iti cet, na hi yasmāt yatkiṃcit karmakareṇopāttaṃ sarvaṃ tasmai karmakarāya pradīyate iti nyāyo 'sti.

tasmād evam upastambhamātraṃ datvā, kāye naubuddhiṃ kṛtvā, pravṛttinivṛttihetor icchāyattaṃ kāyaṃ kuru sattvārthānuṣṭhānāya niṣpattaye vā.


kāyenaiva paṭhiṣyāmi vākpāṭhena tu kiṃ bhavet |
cikitsāpāṭhamātreṇa rogiṇaḥ kiṃ bhaviṣyati || 5.109 ||

sarvam etaduktaśikṣākauśalaṃ karmaṇā niṣpādayitavyaṃ na vacanamātreṇeti niyamayitum āha.

manaḥpūrvaṃgamatvāt kāyavyāpārasya, so 'py anenaiva pratipāditaḥ. pratipattyā sarvaṃ saṃpādayiṣyāmi, na tu śabdamātraghoṣaṇayā niṣphalatvād iti bodhisattvena yatitavyam. katham iva? vaidyakaśāstrādhyayanamātreṇa tatkriyām akurvato vyādhigrastasya kiṃ phalaṃ niṣpatsyate? tāvanmātreṇa rogasya tasyāvinivṛtteḥ. na kiṃcid iti bhāvaḥ. tasmāt sarvam etat kriyānuṣṭhānena niṣpādayitavyam iti.

iti prajñākaramativiracitāyāṃ bodhicaryāvatārapañjikāyāṃ saṃprajanyarakṣaṇaṃ nāma pañcamaḥ paricchedaḥ ||


śrījayadevakaveridaṃ kurute mudam e
maṅgalamujjvalagītaṃ jaya jaya deva hare ||

śrījayadevakaveḥ idam ujjvaletyabhiprāyaṃ prakṛṭayati ślokaḥ |

madhusūdanasya murāreḥ uro vakṣo vo yuṣmākaṃ priyam apekṣitam anupūrayatu | karotvityarthaḥ |


sā cāha |
aho madīyaṃ yat padmaṃ sarvasukhasamanvitam |
sevayed yo vidhānena tasyāhaṃ siddhidāyinī || 3.27 ||

aho madīyam ityādi padmam iti varāṅgam | vidhāneneti padmāntargatasavyavāmapārśvavartinyor nāḍyor nirnakhamadhyamātarjanyaṅgulidvayena jihvayā vā cālanena etena prajñāyāḥ kṣaraṇaṃ bhavati | tataḥ padmarandhraṃ snigdhaṃ bhavati | tato vajrāgrāṃ taddravena spṛṣṭam atīva paramaṃ sukhaṃ saṃpādayatīti bhāvaḥ | siddhīti mahāsukham ||

dhairyeti antarāntarā vajracālanaviśrāmeṇa paramānandasukhaṃ bhāvayed ity arthaḥ ||


śivo bhūtvā yajeteti bhakto bhūtveti kathyate |
tvameva hi vapuḥ sāraṃ bhaktairadvayaśodhitam || 1.14 ||

āmūlādvāgiti | mūlaṃ parābhūmiḥ | kramavisphāritvaṃ paśyantyādiprasaraḥ | tadraso bhaktyānandarasa eva āḍhyaṃ sphītaṃ tvadātmyaikyāpattilakṣaṇaṃ phalaṃ yasyāḥ |

śivotbhūtvā iti | "śivo bhūtvā śivaṃ yaje" iti yadāmnāyeṣūcyate tatra dehapāta eva śivateti ye manyante teṣāṃ sati dehe śivībhāvābhāvādyajamānatānupapatteḥ svasvarūpaśivasamāveśabhaktiśāly eva yajanaṃ jānātīti tātparyam | anenaivāśayenāha tvameva yataḥ sāram utkṛṣṭaṃ vapuḥ svarūpaṃ advayena bhedaśaṅkāśaṅkuśataśātinā śodhitaṃ nirmalīkṛtaṃ bhaktairiti |

vyākhyātānāṃ bhaktānāṃ bhavadadvayasādhanāya kā na yuktayaḥ yato mūḍhairudīryamāṇānyapi śivādvayadūṣaṇāni dūṣayitṛsvabhāvacidrūpaśivasvarūpasiddhiṃ vinā na kānicitsyuriti yuktyā bhaktānāṃ sādhanānyeva paryavasyanti | nikṛṣṭānāṃ tu bhedamayānāṃ tadasiddhyai śivādvayasādhanābhāvāya kāni nāvaraṇāni tīkṣṇatamayuktyastrāṇyapi samāveśarasavipruṣo 'py anabhijñatvādasañcetyamānāni mahāndhakārapātayitṝṇyeva |


bhāvayet sthiracittena siddho 'haṃ caṇḍaroṣaṇaḥ |
tato manthānayogena pūrve śvetācalaṃ sṛjet || 4.23 ||

saṃprajanyasya utpattisthairyayoḥ smṛtireva kāraṇamiti kathayann āha. yadā smṛtir manogṛhadvāri kleśataskarasaṃghātānupraveśanivāriṇī dauvārikavadavasthitā bhavati, tadā saṃprajanyam ayatnata evotpadyate. utpannaṃ ca sat sthirībhavati.

evaṃ tāvad anayor anvayavyatirekābhyāṃ guṇadoṣāv abhidhāya, anarthavivarjanārthaṃ niṣphalaspandavarjanam āha.

prathamaṃ tāvad idaṃ cittam ity adhyātmani cintayati. sarvakālam īdṛśam uktakramayuktam upasthāpayitavyam. tataḥ paraṃ niṣphalaspandavarjanārtham apagatakaraṇagrāmeṇeva niṣphalarūpādiviṣayagrahaṇasarvavikalpopasaṃhārān mayā sthātavyam. kim iva? kāṣṭhavat, cakṣurādivyāpāraśūnyatvāt.

idam eva vyanakti. īṣanmukulitapakṣmayugalā nāsāgraviniveśitā yugamātravyavalokinī vā kāryā dṛṣṭiḥ.


ullālayadbhiḥ svakaraiḥ prasphuradvajrakoṭibhiḥ |
prajñopāyamahākaruṇājagadarthakaraiḥ paraiḥ || 4 ||

ullālayadbhir ity ūrdhvam utkṣipadbhiḥ | kaiḥ | svakaraiḥ || prasphuradvajrakoṭibhir iti prasphurantyo vajrāṇāṃ koṭayo 'grabhāgā yeṣāṃ te prasphuradvajrakoṭayaḥ | taiḥ || kimātmakāḥ | prajñopāyamahākaruṇayā jagatām arthaṃ kartuṃ śīlaṃ yeṣāṃ te prajñopāyamahākaruṇājagadarthakarāḥ | tatra sarvadharmāṇāṃ pravicayaḥ prajñā | upāyo 'bhilāṣo 'śeṣalaukikalokottaras samādbhipradarśanamukhena yathābhavyatayā sakalasattvārthakaraṇe | kam ruṇaddhīti karuṇā | kam iti sukhasyākhyā | kāruṇiko hi paraduḥkhaduḥkhī san ātmanaḥ sukham āvṛṇotīti karuṇā | mahatī cāsau karuṇā ca mahākaruṇā | anālambanātmikā || jagac ca jagac ca jagac ca jagaganti traidhātukāni | teṣām arthaḥ prayojanaṃ | ata āha prajñopāyamahākaruṇājagadarthakarair iti | ata eva te krodhāḥ parā utkṛṣṭās te ata āha parair iti ||

kiṃsvabhāvāḥ | hṛṣṭatuṣṭāśayasvabhāvāḥ | tatra hṛṣṭāḥ kāyais tuṣṭāś cittaiḥ | āśayo 'bhiprāyaḥ | tataś cāyam arthaḥ | hṛṣṭatuṣṭā āśayā yeṣāṃ te hṛṭṣatuṣṭāśayā ata āha hṛṣṭatuṣṭāśayair iti | ata eva muditā harṣitāḥ sarvasattvārthakaraṇāt | ata evāha muditair iti ||


mādhavikāparimalalalite navamālatijātisugandhau |
munimanasāmapi mohanakāriṇi taruṇākāraṇabandhau ||

punaḥ kiṃbhūte | mādhavikāparimalalalite | mādhavikāyāḥ kusumitavāsantyāḥ parimalo gandhaḥ tena lalitaḥ ramaṇīyaḥ tasmin | punaḥ kiṃbhūte | navamālatijātisugandhau | navā nūtanāśca tā mālatyaśca tāsāṃ jātiḥ prādurbhāvaḥ | janī prādurbhave ityasya jādeśe atipratyayaḥ | tathā śobhano gandho yasmin sa tathā athavā navamālikayā kāraṇabhūtayā puṣpaviśeṣeṇa atisugandhau | navā ca mālikā ceti tayā | punaḥ kiṃbhūte | mohanakāriṇi | mohanaṃ vaicityaṃ kartuṃ śīlamasyeti sa tathā tasmin | keṣāṃ | munimanasāmapi | munayo jitendriyāḥ vanavāsino vikārahīnāḥ nityanaimittikādivratācāravantasteṣāmapi | punaḥ kiṃbhūte | taruṇākāraṇabandhau | taruṇānāṃ yuvajanānāṃ akāraṇena upakāraṃ vinaiva bandhuḥ hitakārī kuṭumbasahāyaḥ kāmoddīpanatvāt |

punaḥ kiṃbhūte | sphuradatimuktalatāparirambhaṇamukulitapulakitacūte | sphurantī puṣpavantī cāsau atimuktalatā ca vāsantī | tasyāḥ parirambhaṇaṃ kartari ṣaṣṭhī | tena mukulitaḥ pulakitaḥ romodgamaśca cūta āmravṛkṣo yatra sa tathā tasmin | kasmin sthāne harirviharati | vṛndāvanavipine | vṛndāvanākhyaṃ yadvipinaṃ vanaṃ tattasmin | punaḥ kiṃbhūte | parisaraparigatayamunājalapūte | parisare samīpe parigataṃ samantādgataṃ tacca tadyamunājalaṃ ca tena pūte pavitrībhūte tasmin |


vicitraṃ vividhaṃ khyātam ityādi susthitaṃ katham |
maṇyantargatam ityādi sadguroḥ suṣṭhu saṅgatam || SeNi 23 ||

idānīṃ vicitrasusthāpanārtham āha—vicitram ityādi | sadguror ityādinā

	vicitraṃ vividhaṃ khyātam āliṅganacumbanādikam ||

ity uddeśāt | atra hy ādigrahaṇād gṛṣṭiparyantaṃ vicitraṃ vivakṣitam |

nanu ghṛṣṭiparyantam iti katham gamyate |

	bāhubhyāṃ ca samāliṅgya prajñāṃ vai ṣoḍaśābdikām |
	ghaṇṭhāvajrasamāyogād ācāryasecanaṃ matam ||

iti nirdeśāt | atra ghaṇṭhāvajrasamāyogaḥ padmavajrasparśo vivakṣitaḥ |

nanv ayam ācāryasekaḥ | ādāv ācāryaś ca vicitram iti kuto jñeyaḥ |

	ānandādyāḥ kramaśo jñeyāś catuḥsecanasaṅkhyayā ||

iti pratinirdeśāt | atrānandādyāś catvāraḥ—

	ācārya guhya prajñā ca caturthaṃ tat punas tathā |

iti yathāsaṅkhyaṃ jñeyāḥ | ānandaś ca vicitra eva kṣaṇa iti ghṛṣṭiparyantaṃ vicitram |

	vipākaṃ tadviparyāsaṃ sukhaṃ jñānasya bhuñjanam ||

ity uddeśān maṇyagraṃ yāvat paramaḥ sukharūpatvāt paramasya |

nanv etat katham |

	paramānande tu samprāpte nānātvavarjite kṣaṇe |
	śāstā brūyān mahāsattva dhāraṇīyaṃ mahat sukham ||

iti nirdeśāt | atraiva nānātvavarjite kṣana ityādy arthasadbhāvād iti sarvasustham | maṇyantargatam ityādi ca gatārtham |

yadi ghṛṣṭiparyantam ānandaḥ sa cācāryo maṇeḥ puraḥ paramaḥ sa ca guhyas tarhi—

	hasitaśuddhyā tv ācārya īkṣaṇe guhyakas tathā |
	prajñā pāṇyavāpatau tu tat punar dvandvatantrake ||

iti katham | bāhyotpattyā tan neyam | tarhy udakābhiṣekādīnām ācāryatoktā yā sā katham | sāpi bāhyotpattyā jñeyā | tathāgatāśvāsānande cācāryatā gambhīrotpattyā vajradharāśvāsānadne cotpannena | caturmudrāpakṣe ca pariniṣpannenācāryatvena karmudrā boddhavyā ||

nanu ṣaṇṇāṃ kalaśābhiṣekatāpy uktā sarvatra kalaśavyāpārāt | sā tarhi katham | kalaśaśabdasya payodharopalakṣaṇatvena payodharavyāpārād atrāpi sā ghaṭate |


sadā kalyāṇamitraṃ ca jīvitārthe 'pi na tyajet |
bodhisattvavratadharaṃ mahāyānārthakovidam || 5.102 ||

nodeti saṃvid anyā tāvat kaulāgamābhyudayaḥ | | iti vacanāt ||

etatsvarūpadarśanārtham āha—duḥkhānām ityādi | subodham ||

anenaiva jagadekarūpatām āha—yad yad ityādi |


paracodanadakṣāṇām anadhīṣṭopakāriṇām |
pratīcchec chirasā vākyaṃ sarvaśiṣyaḥ sadā bhavet || 5.74 ||

he janakasutākṛtabhūṣaṇa | janakasya sutā sītā tasyāḥ kṛtaṃ śokanivṛttikādi bhūṣaṇamalaṅkaraṇaṃ yena sa tathā tasya saṃbodhanam | punaḥ kiṃbhūta | jitadūṣaṇa | jito dūṣaṇo rākṣaso yena sa tathā tasya saṃbodhanam | punaḥ kiṃbhūta | samaraśamitadaśakaṇṭha | samare saṃgrāme śamitaḥ śāntiṃ prāpito daśakaṇṭho rāvaṇo yena sa tathā tasya saṃbodhanam |

punaḥ kiṃbhūta | abhinavajaladharasundara | abhinavo navīnaśvāsau jaladharaśceti tadvat sundaraḥ śyāmaḥ tasya saṃbodhanam |


karasphoṭo bhaven mudrā aṅgulyāmoṭanaṃ tathā |
tad dhyeyaṃ cintitaṃ yac ca dhyānaṃ yasmād vicintanam || 20 ||

utpannarūpāddevatāṃ pratipādya mantraṃ pratipādayannāha—jalpanamityādi | ālikālyoḥ prajñopāyarūpayoḥ paramamantratvātsarva eva tadrūpatvājjalpo japa ityeṣa niṣprapañco mantraḥ |

karasphoṭo bhavenmudrā aṅgulyāmoṭanaṃ tathetyatra hetumanupanyasyannevaṃ darśayati | aparimitā vyāpārā yoginām | sarvatra hetūpanyāse vistaraḥ syāt | sarva eva tvasau prajñopāyamayatayā maṇḍalamudrārūpo 'vagantavya iti |

nanvevaṃ bhāvyabhāvakabhāvanānupapattāvutpanne ca maṇḍale nirdiṣṭe dhyeyadhyāne kiṃ sarvathotpādite eva | netyāha—taddhyeyamityādi |

vikṣepa eva na dhyānamiti dhyeyamapi tanna syādityāha—pitarītyādi | tatsukhaṃ bhujyate svayamiti yathopadeśamajasraṃ yauvanābhiṣekayorvā | evamādimadhyāvasāneṣu yatsukhamanuparatamanubhūyate tatsukhaṃ dhyānamucyate | mahāsukhasyānusmaraṇātkuto vikṣepo yato na dhyānadhyeye | athavā pitarīti gurāvabhiṣekakāle yatprāptamanubhūtaṃ sahajamahāsukhaṃ tadbhujyata ābhujyate svayamanyadāpi |


tato niṣpanne gurupramukhaṃ kṛtvā madyamāṃsādibhir gaṇacakraṃ kuryāt || iti prajñābhiṣekaḥ || 3.30 ||

tata iti prajñāvacanāvasānāt ||

niṣpanna iti suratāvasāne sati ||

abhiṣekapradhānaḥ paṭalaḥ || iti tṛtīyapaṭalavyākhyā |


svābhāṅganāśleṣi janārthakāri
duḥkhaiḥ sukhaiś caiva vimuktirūpam |
aśītyanuvyañjanabhūṣitāṅgam
apetakalpaṃ pravadanti sādhyam || 8 ||

idānīṃ mantranayopadiṣṭaṃ saptavidhaṃ sādhyaṃ kathayitum āha—svābhāṅganetyādi.

svābhāṅganām āśleṣituṃ śīlaṃ svabhāvo yasya tat svābhāṅganāśleṣi. apetakalpaṃ vyapagatakalpam, kalpanārahitam iti yāvat. anyat subodham. ayam arthaḥ—samāliṅgitasvābhāṅganāśleṣi jagadarthakāri dvātriṃśallakṣaṇavibhūṣitaśarīram upekṣārūpaṃ prathamaṃ sādhyam.

svadevatetyādi. svadevatākāraviśeṣeṇa sveṣṭadevatākāreṇa śūnyam, nirākāram iti yāvat. prāg eva prathamataram upadeśānantaram eva devatākāranirapekṣaṃ sukhaṃ sambhāvya, bhāvanayā sākṣāt kṛtvā, sphuṭaṃ sphuṭīkṛtaṃ san mahāsukhasaṃjñakaṃ bhavati.


duḥkhānām āgamo nāsti sukhaṃ tatra nirantaram |
ānando brahmaṇo rūpaṃ tac ca mokṣe 'bhhivyajyate || SeNi 14 ||

pañcamānam ity ekasyāpi pañcaprakāraṃ maṇḍalaṃ na tu pañcānāṃ yathākramaṃ ||

yasya tasyaiveti | svarṇarūpyarājāvartapravālamaraktalakṣaṇasya pañcaratnasya kaṭhinīpiṣṭakagaurīsindūraharitālaharidrākaṭhinīmiśrakajjalakajjalamiśraharitālāder vā tatrāyaṃ vidhiḥ | yathecchayācāryaḥ ||
......
caturasram ityādi ||

niryūhaṃ dvāranirgamaṃ | tadardhena niryūhārdhena |


dantakāṣṭhasya kheṭasya visarjanam apāvṛtam |
neṣṭaṃ jale sthale bhogye mūtrādeś cāpi garhitam || 5.91 ||

rāgavajro raktācalaḥ | īrṣyāvajraḥ śyāmācalaḥ | |

pañcopahāreti puṣpādipañcānām upahāra upaṃ ḍhokanaṃ tena ||

yadetyādi | upalakṣaṇam etat kṛṣṇācalaṃ pradhānīkṛtyamaṇḍalam uktam | yathādhimuktyā śvetācalādikam api pradhānaṃ kartavyam |


mukhapāko bhavet tasya yadi buddhasamo 'pi hi |
śraddhāhīno 'thavā śiṣyaḥ śṛṇute jijñāsanāya ca || 1.17 ||

tasmāt teṣu vidyamāneṣv api labdhe viraticitte nivṛttimanasikāre śīlapāramitā matā saṃmatā tatsvabhāvavidām. tasmāt sā cittam eva.

kṣāntipāramitāpi na cittād bhinnety āha.

parāpakārādisaṃbhave 'pi cittasyākopanatā kṣāntiḥ. anyathā yadi sarvaśatrūṇāṃ tadvinipātanena vairaniryātanaṃ kṛtavataḥ kenacid vairābhāvād upaśāntavairasya na kaścid apakārī syād iti marṣaṇaṃ kṣāntiḥ, tadā etad aśakyānuṣṭhānam. śatravo hi gaganasamatvād aparyantāḥ. teṣāṃ māraṇam aśakyam. tasmāt krodhādinivṛtticittam eva teṣām upāyena māraṇam iva, tatkṛtāpakārasyāgaṇanāt, janmāntaravairāsaṃbhavāc ca māritaprāyāste.

atrāśakyatāyām apy upāyena pravṛttau dṛṣṭāntopadarśanena śakyatām āha. kaṇṭakādyupaghātarakṣaṇārthaṃ pṛthvī chādayitum ucitā. na caitac chakyam, tāvataś carmaṇo 'bhāvāt, bhāve 'pi chādanasyāśakyatvāt. upāyena punaḥ śakyam.


rajakīti ca duhitā ca nartakī ca prakathyate |
rañjanāt sarvasattvānāṃ rajakīti tathā smṛtā || 17 ||

jagajjanamiti jagadvartinamāryalokamanyeṣāṃ niśceṣṭatvāt | vibhāgamiti heyopādeyavibhāgam |

rajakītyādinā tisro mudrā uddiśya rañjanādityādinā nirdiśati | rañjanādityanurāgaṇāt | prajñayā hyāśayānuśayaṃ vijñāya yathāyogamanuṣṭhānātsarvasattvā anurāgitā bhavantīti prajñaiva tathocyate |

guṇasya balavaiśāradyādirūpasyākāśadhenordu-hanādutpādanātprajñaiva tathocyate |


tataḥ sādhaka ātmānaṃ caṇḍamahāroṣaṇākāreṇa dhyātvā prajñāṃ ca dveṣavajrīrūpeṇa saṃpuṭaṃ kṛtvā caturānandān lakṣayet || 3.29 ||

dhairyeti antarāntarā vajracālanaviśrāmeṇa paramānandasukhaṃ bhāvayed ity arthaḥ ||

tata iti prajñāvacanāvasānāt ||

niṣpanna iti suratāvasāne sati ||


kiyato mārayiṣyāmi durjanān gaganopamān |
mārite krodhacitte tu māritāḥ sarvaśatravaḥ || 5.12 ||

prakāśayatu bhagavān ity āha | saṃbuddha iti śāśvatadvāreṇa || jagadanuśāsanāc chāstety akṣobhyadvāreṇa || jagatāṃ gurur jagadgurur iti ratnasaṃbhavadvāreṇa || samayo bhagavān śrīvajrasattvaḥ | mahāś cāsau samayaś ca mahāsamayaḥ | tasya tattvaṃ mahāsamayatattvaṃ | taj jānātīti mahāsamayatattvajña iti | amitābhadvāreṇa || indriyāṇi mṛdumadhyādhimātrāṇi | teṣām āśayo 'bhiprāyaḥ | taṃ vettīti indriyāśayavid ity amoghasiddhidvāreṇa || evaṃ pañcatathāgatāmako bhagavān para utkṛṣṭaḥ prakāśayatv ity arthaḥ ||

atha bhagavan jñānakāyasyetyādi || he bhagavn mañjuśrījñānasattvasya saṃbandhinī yā nāmasaṃgītis tāṃ cāhaṃ dhārayiṣyāmīti vakṣyamāṇena kriyāpadena saṃbandhaḥ || kiṃviśiṣṭasya jñānakāyasyeti | jñānam eva kāyo jñānakāyas tasya jñānakāyasyety ādarśajñānadvāreṇa || mahoṣṇīṣasyeti | mahān uṣṇīṣo 'syeti mahoṣṇīṣas tasya mahoṣṇīṣasyeti samatājñānadvāreṇa || mahoṣṇīṣatvaṃ sarvatathāgatabhiṣekātmakatvāt || giṣpater iti | girāṃ śabdānāṃ patiḥ svāmī gīṣpatis tasya gīṣpateḥ pratyavekṣaṇājñānadvāreṇa ||


durālokastokastavakanavakāśokalatikāvikāśaḥ kāsāropavanapavano 'pi vyathayati |
api bhrāmyadbhṛṅgīraṇitaramaṇīyā na mukulaprasūtiścūtānāṃ sakhi śikhariṇīyaṃ sukhayati ||

tasminn iti || tasminn adrau citrakūṭādrau | abalāviprayuktaḥ kāntāvirahī | kanakasya valayaḥ kaṭakam || "kaṭakaṃ valayo 'striyām" ity amaraḥ || tasya bhraṃśena pātena riktaḥ śūnyaḥ prakoṣṭhaḥ kūrparādadhaḥ pradeśo yasya sa tathoktaḥ || "kakṣāntare prakoṣṭhaḥ syāt prakoṣṭhaḥ kūrparādadhaḥ" iti śāśvataḥ || virahaduḥkhāt kṛśa ity arthaḥ | kāmī kāmukaḥ sa yakṣaḥ | katicinmāsān | aṣṭau māsān ity arthaḥ | "śeṣān māsān gamaya caturaḥ" iti vakṣyamāṇatvāt || nītvā yāpayitvā | āṣāḍhānakṣatreṇa yuktā paurṇamāsyāṣāḍhī || "nakṣatreṇa yuktaḥ kālaḥ" ity aṇ | "ṭiḍḍhāṇañ-" ityādinā ṅīp || sāṣāḍhy asmin paurṇamāsīty āṣāḍho māsaḥ || "sāsmin paurṇamāsīti saṃjñāyām" ity aṇ || tasya prathamadivase āśliṣṭasānum ākrāntakūṭam | vaprakrīḍā utkhātakelayaḥ || "utkhātakeliḥ krīḍādyair vaprakrīḍā nigadyate" iti śabdārṇave || tāsu pariṇatas tiryag dantaprahāraḥ || "tiryagdantaprahāras tu gajaḥ pariṇato mataḥ" iti halāyudhaḥ || sa cāsau gajaś ca tam iva prekṣaṇīyaṃ darśanīyaṃ meghaṃ dadarśa || gajaprekṣaṇīyam ity atreva lopāluptopamā || kecit "āṣāḍhasya prathamadivase" ity atra "pratyāsanne nabhasi" iti vakṣyamāṇanabhomāsasya pratyāsasya "praśamadivase" iti pāṭhaṃ kalpayanti tad asaṅgatam | prathamātireke kāraṇābhāvāt | nabhomāsasya pratyāsatty artham ity uktam iti cen na | pratyāsattimātrasya māsapratyāsattyaiva prathamadivasasyāpy upapatteḥ | atyantapratyāsatter upayogābhāvenāvivakṣitatvāt | vivakṣitatve vā svapakṣe 'pi prathamadivasātikrameṇa meghadarśana kalpanāyāṃ pramāṇābhāvena tadasambhavāt | pratyutāsmatpakṣa eva kuśala sandeśasya bhāvyanarthapratīkārārthasya purata evānumānamuktaṃ bhavatīty upayoga siddhiḥ || nanūnmattasya nāyaṃ viveka iti cen na | unmattasya nānarthasya pratīkārārthaṃ pravṛttir apīti sandeśa eva mā bhūt || tathā ca kāvyārambha evāprasiddhaḥ syād itv aho mūlacchedī pāṇḍityaprakarṣaḥ | kathaṃ tarhi "śāpānto" me bhujagaśayanād utthite śārṅgapāṇau" ityādinā bhagavatprabodhāv adhikasya śāpasya māsacatuṣṭayāvaśiṣṭasyoktiḥ | daśadivasādhikyād iti cet sapakṣe 'pi kathaṃ sā viṃśatidivasair nyūnatvād iti santoṣṭavyam | tasmād īṣadvaiṣamyam avivakṣitam iti suṣṭhūktaṃ "prathamadivase" iti ||


ālocanaṃ vimardaś cet tṛtīye katham iṣyate |
yat tatrālocanaṃ naiva bhaved vittir alakṣaṇā || SeNi 3 ||

mārgam api kathayet. āstāṃ tāvat sagauravaṃ vastu.

lokāprasādanivāraṇāyāha.

na bhujam utkṣipya kaṃcid āhvayet, alpaprayojanatāratamye. mahati punar adoṣaḥ. acchaṭādiśabdaṃ tu kuryāt. tadakaraṇe 'samāhitacāritāyām asaṃvṛtaḥ syāt. etāvatā auddhatyaparihāro 'pi darśito bhavati.

sa hi śayyāṃ parikalpayannevaṃ parikalpayedityupadarśayannāha-

bhagavato mahānirvāṇaśayyām iva śayyāṃ parikalpayet. abhimatayā diśā śiro vidhāya, dakṣiṇena pārśvena, pādasyopari pādam ādhāya, dakṣiṇaṃ bāhum upadhānaṃ kṛtvā, vāmaṃ ca prasārya jaṅghopari niveśya, cīvaraiḥ susaṃvṛtakāyaḥ, smṛtaḥ, saṃprajānānaḥ, utthānasaṃjñī, ālokasaṃjñī, śayitaḥ, nācittakamiddhāvaṣṭabdhaḥ. na ca nidrāsukham ākhādayet, na ca pārśvasukham anyatra yāvad evaiṣāṃ mahābhūtānāṃ sthitaye yāpanāyai iti.


kadācitkvāpi labhyo 'si yogenetīśa vañcanā |
anyathā sarvakakṣyāsu bhāsi bhaktimatāṃ katham || 1.16 ||

yadukulanalanadineśa yadūnāṃ kulaṃ vaṃśaḥ tadeva nalinaṃ tasya dineśaḥ savitā prakāśakaḥ |

kiṃbhūta | he madhumuranarakavināśana | madhuśca muraśca narakaśca madhumuranarakāḥ daityaviśeṣāstān vināśayatīti tasya saṃbodhane | punaḥ kiṃbhūta | garuḍāsana | garuḍa eva āsanaṃ yānaṃ yasya tasya saṃbodhanam | punaḥ kiṃbhūta | surakulakelinidāna | surāṇāṃ kulaṃ samūhaḥ tasya keliḥ krīḍā tasyāḥ anugrahadvāreṇa nidānam ādikāraṇaṃ tasya saṃbodhane |


bhago 'syāstīti buddhasya bhagavānn iti kathyate |
bhagāni ṣaḍvidhāny āhur aiśvaryādiguṇākhilāḥ |
athavā kleśādimārāṇāṃ bhañjanād bhagavānn iti || 15 ||

śrīkṛṣṇābhiprāyaṃ uttarīyagītārthaṃ ślokābhyāṃ prakaṭayati kaṃsārirapītyādi | kaṃsāriḥ śrīkṛṣṇo 'pi saṃsāravāsanābandhaśṛṅkhalāṃ rādhāṃ hṛdaye ādhāya saṃcintya vrajasundarīḥ aparagopīstatyāja jahau | saṃsārasya vāsanā jagataḥ sthititatparatā vigatarūpā pūrvajanmakṛtasukṛtasaṃskārātiśayaprāptasarvasundarījanādhikasubhagatā | tayā baddhā viṣayāsaktirūpaśṛṅkhalā śṛṅkhalāsthānaṃ yā dṛḍhahetustām |

sa mādhavaḥ anaṅgabāṇavraṇakhinnamānasaḥ kandarpaśarāghātāvasannahṛdayaḥ kṛtānutāpaḥ | tadekagatacittatvāt | itastataḥ tāṃ rādhām anusṛtya parimṛgya kalindanandinītaṭāntakuñje niṣasāda niṣaṇṇo 'bhavat | kalindanandinī yamunā tasyā staṭaṃ tasyāntaḥparisaraḥ tatra kuñjaṃ tasmin | kaliṃ pāpaṃ dyati khaṇḍayatīti kalindaḥ sūryaḥ tasya nandinī putrī| anaṅgasya kāmasya bāṇāḥ taiḥ vraṇāni kṣatāni tairyuktaṃ khinnaṃ khedasahitaṃ mānasaṃ yasya | punaḥ kimbhūtaḥ | kṛtaḥ anupaścāttāpo yena saḥ |


evaṃ saṃkliṣṭam ālokya niṣphalārambhi vā manaḥ |
nigṛhṇīyād dṛḍhaṃ śūraḥ pratipakṣeṇa tat sadā || 5.54 ||

karālaṃ bhayaṅkaram | kamiva | dhūmaketumiva |

he paṇḍitajana śrījayadevakaveḥ uditaṃ udāraṃ sundaraṃ tvaṃ śṛṇu | kiṃbhūtam | sukhadaṃ śrutimātreṇa | punaḥ kiṃbhūtam | śubhadaṃ kalyāṇadam | punaḥ kiṃbhūtam | bhavasāram | bhave saṃsāre sārabhūtam |


prāyeṇaiva hi mīmāṃsā loke lokāyatīkṛtā |
tāmāstikapathe kartum ayaṃ yatnaḥ kṛto mayā || 1.10 ||

nanu mīmāṃsāyām api cirantananibandhanāni santīti kiṃ mudhā prayasyate | ata āha prāyeṇeti | lokāyataṃ nāma nāstikānāṃ tantram | tadbhāvamāpāditā nānāpasiddhāntasaṅgraheṇa | tāmāstikapathe kartum ayaṃ yatnaḥ kṛta iti | āśaṃsāyāṃ vartamāne 'rthe vā kto varṇanīya iti ||


atha bhagavān āha |
maṇḍalasya bhaven mānaṃ caikahastaṃ dvihastakam |
trihastaṃ vā catuḥpañca pañcamānaṃ na cādhikam || 2.2 ||

athetyādi | maṇḍalavyatirekeṇābhiṣekasyāsadbhāvāt tantraśravaṇādhikāro na syād ity abhiprāyaḥ | pañcamānam ity ekasyāpi pañcaprakāraṃ maṇḍalaṃ na tu pañcānāṃ yathā kramaṃ ||

yasya tasyaiveti | svarṇarūpyarājāvartapravālamaraktalakṣaṇasya pañcaratnasya kaṭhinīpiṣṭakagaurīsindūraharitālaharidrākaṭhinīmiśrakajjalakajjalamiśraharitālāder vā tatrāyaṃ vidhiḥ |


anena hi vihāreṇa viharan durjaneṣv api |
pramadājanamadhye 'pi yatir dhīro na khaṇḍyate || 5.21 ||

atra cādāv amitābhasyopādānaṃ rāgasya prādhānyakhyāpanārthaṃ | ata evāha rāgo dveṣaś ca mohaś ceti | sarvatathāgatasarvākāśavyāpipūjāsaṃdarśanakāle mahāmaha ity ucyate | mahaśabdena pūjābhidhīyate | mahaṇ maho mahāmahaḥ | mahātmako rāgaś ca mahārāgaḥ | mahāmahaś cāsau mahārāgaś ca mahāmahamahārāgaḥ | tatra mahārāga iti sattvapācanamocanalokṣaṇaḥ sa ca bhagavān śrīvajrasattvaḥ | mahārāgo hi bhagavān vajrasattvas tathāgata iti vacanāt || sarvasattvaratiṃkara iti rāgacaritānāṃ sarvasattvānāṃ ratiṃ prītiṃ mahāsukhātmikāṃ karotīti sarvasattvaratiṃkaraḥ | ayam amitābhasvabhāvaḥ ||

dveṣacaritān adhikṛtyāha | mahāmahamahādveṣa iti | mahāmaheti gatārthaḥ | mahādveṣo 'kṣobhyaḥ sa ca sarvakleSamahāripuḥ | kleśopakleśādīnāṃ mahāripur ity arthaḥ ||

mohacaritān adhikṛtyāha | mahāmahamahāmoha iti || mahāmaheti pūrvavat | mahāmoho vairocanaḥ | dhiyāṃ moho dhīmohaḥ | mūḍhaś cāsau dhī mohaś ca mūḍhadhīmohaḥ | tasya sūdano vināśakaḥ || krodhacaritān adhikṛtyāha | mahāmahamahākrodha iti | tathaiva mahāmaheti | mahākrodha ity amoghasiddhiḥ | mahākrodharipur mahān iti | sattvāsattvaviṣayatvād mahākrodhaḥ | tasya sa eva mahāripur iti ||

lobhacaritān adhikṛtyāha |


kulānāṃ pañcabhūtānāṃ pañcaskandhasvarūpiṇām |
kulyate gaṇyate 'neneti kulam ity abhidhīyate || 10 ||

yatra tu tādṛśaḥ prakarṣo nāsti tatra kulāntaravyapadeśanibandhanābhāvātsattvakulenaiva vyapadeśaḥ | saṃkṣepeṇa tu pañcadheti sattvakulasya tattatkulānukāriṇastatra tatra saṅgrahāt | traividhye 'pyevameva |

kāni punastānyādibhūtāni kulāni yatkulānyaparāṇi bhaviṣyanti | kathaṃ ca tāni kulamityucyanta ityāha—kulānāmityādi |
pañca bhūtāni skandhā vā kulāni tadviśuddhirūpatvādeva buddhānām | tadrūpatvena vajradharasya | teṣāṃ ca tadanantaramaparimitena rūpeṇa | yattveṣāṃ kulamityabhidhīyate tattadrūpeṇa | pañca bhūtāni pṛthivyāptejovāyuvijñānāni | pañca skandhā rūpavedanāsaṃjñāsaṃskāra |

nanvevaṃ śūnyatā tattvam | mudrāyogājjapanāccopāyopetaṃ tadupasūcitam | na tviha kiñcidbhāvyamupadiṣṭamutpannarūpāṇāmeva pañcakulānāṃ yoginīnāṃ nirdeśādyogināṃ ca taddvāreṇaiva tathā sūcanāt |


karasphoṭo bhaven mudrā aṅgulyāmoṭanaṃ tathā |
tad dhyeyaṃ cintitaṃ yac ca dhyānaṃ yasmād vicintanam || 20 ||

he tanvi sūkṣme rādhe | tava hṛdayaṃ aham ākalayāmi jānāmi | kimbhūtam | khinnaṃ khedayuktam | kayā | asūyayā īrṣyayā | kutaḥ kutra tvaṃ gatāsi | tanna vedmi na jānāmi | tena kāraṇena te tubhyaṃ nānunayāmi parisāntvanaṃ karomi |

he rādhe purato 'grataḥ | dṛśyase avalokyase | kasya | mama | kiṃ nu gatāgataṃ gamanāgamanam | vidadhāsi karoṣi | kimiti pureva pūrvānubhūtamiva | parirambhaṇamāliṅganaṃ na dadāsi | kimbhūtam | sasaṃbhramaṃ saha saṃbhrameṇa vartata iti |

he rādhe kṣamyatām | aparam īdṛśam aparādhaṃ tava kadāpi kasmin kāle 'pi na karomi | ato he sundari rādhe | ātmadarśanaṃ dehi |


adreḥ śṛṅgaṃ harati pavanaḥ kiṃ svid ity unmukhībhir
dṛṣṭotsāhaś cakitacakitaṃ mugdhasiddhāṅganābhiḥ |
sthānād asmāt sarasaniculād utpatodaṅmukhaḥ khaṃ
diṅnāgānāṃ pathi pariharan sthūlahastāvalepān ||

payaḥ pānīyam upabhujya śarīrapoṣaṇārtham abhyavahṛtya ca gantāsi gamiṣyasi || gamer luṭ ||

adrer iti || pavano vāyur adreś citrakūṭasya śṛṅgaṃ harati kiṃsvit || kiṃsvicchabdo vikalpavitarkārthādiṣu paṭhitaḥ || iti śaṅkayonmukhībhir unnatamukhībhiḥ || "svāṅgāc copasarjanād asaṃyogopadhāt" iti ṅīṣ | mugdhābhir mūḍhābhiḥ "mugdhaḥ sundaramūḍhayoḥ" ity amaraḥ | siddhānāṃ devayoniviśeṣāṇām aṅganābhiś cakitacakitaṃ cakitaprakāraṃ yathā tathā || "prakāre guṇavacanasya" iti dvirbhāvaḥ | dṛṣṭotsāho dṛṣṭodyogaḥ san sarasā ārdrā niculāḥ sthalavetaso yasmiṃs tasmāt || "vānīre kavibhede syān niculaḥ sthalavetase" iti śabdārṇave || asmāt sthānād āśramāt pathi nabhomārge diṅgāgānāṃ diggajānāṃ sthūlā ye hastāḥ karās teṣām avalepānākṣepān pariharan | "hasto nakṣatrabhede syāt karebhakarayor api" iti | "avalepas tu garve syāt kṣepaṇe dūṣaṇe 'pi ca" iti ca viśvaḥ || udaṅmukhaḥ san | alakāyā udīcyatvād ity āśayaḥ || kham ākāśam utpatodgaccha || atredam apy arthāntaraṃ dhvanayati-rasiko niculo nāma mahākaviḥ kālidāsasya sahādhyāyī parāpāditānāṃ kālidāsamabandhadūṣaṇānāṃ parihartā yasmin sthāne tasmāt sthānād udaṅmukho nirdoṣatvād unnatamukhaḥ san pathi sārasvatamārge diṅnāgānām || pūjāyāṃ bahuvacanam || diṅnāgācāryasya kālidāsapratipakṣasya hastāvalepān hastavinyāsapūrvakāṇi dūṣaṇāni pariharan || "avalepas tu garve syāl lepane duṣaṇe 'pi ca" iti viśvaḥ || adrer adrikalpasya diṅnāgācāryasya śṛṅgaṃ prādhānyam || "śṛṅgaṃ prādhānyasānvoś ca" ity amaraḥ || harati kiṃsvid iti hetunā siddhaiḥ sārasvatasiddhair mahākavibhir aṅganābhiś ca dṛṣṭotsāhaḥ san kham utpatoccair bhaveti svaprabandham ātmānaṃ vā prati kaver uktir iti || "saṃsargato doṣaguṇā bhavantīty etan mṛṣā yena jalāśaye 'pi | sthitvānukūlaṃ niculaś calantam ātmānam ārakṣati sindhuvegāt || "ity etac chlokanirmāṇāt tasya kavir niculasaṃjñety āhuḥ ||

ratneti || ratnacchāyānāṃ padmarāgādimaṇiprabhāṇāṃ vyatikaro miśraṇam iva prekṣyaṃ darśanīyam ākhaṇḍalasyendrasyaitad dhanuḥkhaṇḍam ||


devatātvameva tu sāmānyaṃ na pratipāditamityāha—deha iti | dehe sambhavatīti devatā varṇāgamalopābhyām |

ya evaivaṃbhūtaḥ sa eva bhagavān ucyata ity āha—bhaga ityādi |

evaṃ pariśuddhe manasi mahāsukharasānuṣiktā aiśvaryādayo guṇā nijabījādājāyanta iti te 'sya santi |


śvasitavapanamanupamapariṇāham |
madanadahanamiva vahati sadāham ||

masṛṇaḥ ślakṣṇaḥ ghṛṣṭaḥ | kathaṃ yathā syāt tathā | saśaṅkaṃ śaṅkayā saha vartamānaṃ yathā bhavati |

sā rādhikā sadāhaṃ yathā bhavati tathā śvasitaṃ pavanaṃ vahati | śvasitameva pavanastam | kamiva | madanadahanamiva | kāmāgnimiva | kimbhūtam | anupamapariṇāhaṃ na vidyate upamā dṛṣṭānto yasya sa tathā anupamaḥ pariṇāho viśālatā yasya sa tathā |

sā rādhā nayananalinaṃ locanakamalaṃ diśi diśi kirati kṣipati | kimbhūtam | sajalakaṇajālam | saha jalakaṇajālena vartata iti sa tathā |


sambhrāntabodhā nikhilā hi tīrthyās
tattvasya sādhyasya ca rūpavittau |
tebhyaḥ prakṛṣṭaḥ kila tattvavettā
vedāntavādīti janapravādaḥ || 3 ||

ata eva caiṣāṃ vajraviśvādīnāṃ krama iti ||

evaṃ mātsaryadauḥśīlyākṣāntikausīdyapratipakṣatayā tad eva dānaśīlakṣāntivīryapāramitātmakam iti | ata āha mahādānetyādi ||

tatra mahādānapatiḥ śreṣṭha iti vajralāsyā | pūjānugrahakāmyayā dīyata iti dānaṃ | tasya dānasya patir dānapatiḥ | mahāṃś cāsau dānapatiś ca mahādānapatiḥ | āmiṣābhayadharmābhiṣekātmakacaturdānotsṛjanatayā śreṣṭhaḥ sarvalokotkṛṣṭatvāt || mahāśīladharo 'graṇīr iti vajramālā | kāyavākcittānāṃ samādhānāc chīlaṃ | śīla samādhāv iti dhātvarthatvāt | daśākuśalaviratilakṣaṇaṃ prātimokṣasvabhāvaṃ ca | tad dhārayatīti śīladharaḥ | mahāṃś cāsau śīladharaś ca mahāśīladharaḥ | ata evāgraṇīḥ purahsara ity arthah || mahākṣāntidharo dhīra iti vajragītā | kṣamaṇaṃ kṣāntis titikṣā tāṃ dhārayatīti kṣāntidharaḥ | mahaṃś cāsau kṣāntidharaś ca mahākṣāntidharaḥ | tataś ca dhīraḥ | mahatsv api duḥkheṣu dhairyāvalambanatvāt || mahāvīryaparākrama iti vajranṛtyā | vīryaṃ kuśala utsāhaḥ | pāpādau tūtsāhaḥ kusīdatvāt kausīdyam eva na vīryaṃ | tasya parākramaḥ sarvalaukikalokottarakuśalamūlaparipūraṇāt |

ataś ca guhyapūjācatuṣṭayātmakaṃ yathākramam ādarśādijñānaniṣpattau svavimokṣamukhaviśuddhibalenānābhogābhirativiśeṣotpādakatvāt ||

tad eva dauṣprajñavikṣepāsamyakpraṇidhivipakṣābhibhūtirahitatvenāha mahādhyānetyādi | tatrāsyāṃ gāthāyāṃ dhyānaprajñayor vyatyayo draṣṭavyaḥ | tataś cāyam arthaḥ | mahāprajñāśarīradhṛg iti vajradhūpā |


bhagavan jñānakāyasya mahoṣṇīṣasya gīṣpateḥ |
mañjuśrījñānasattvasya jñānamūrteḥ svayaṃbhuvaḥ || 10 ||

vedyavilāpanaprayāsavyudāsāya suśabdaḥ | taduktaṃ śrīpūrvaśāstre–

	mokṣopāyam anāyāsalabhyam | iti |

ānantānanda iti | upamāśleṣoktyā parameśvarasāmyamāśāste | bhaktipakṣe devī dyotamānā ekatra phalākāṃkṣāvirahitā | aparatra krīḍādiśīlā paraiva śaktiḥ | ahaṃ bhaktyā aviyuktaḥ syām iti vaktavye mama aviyuktāstu iti bhaktiṃ prati premaprasaraḥ prakāśitaḥ ||

sarva eva bhallābha iti | vyākhyātaprakṛṣṭabhaktiśālinām ayamāhlādaduḥkhamohairūpalakṣito loke yaḥ saṃvinmārgaḥ nīlapītādibodharūpaḥ panthāḥ sthitaḥ sa sarva eva tvatprāptihetuḥ | vedyasopānanimajjanakrameṇa paramavedakabhūmilābhāt |


kṛtvā sākṣāt svādhipaṃ sātarūpaṃ
tyaktvopekṣājñānamātraṃ phalaṃ syāt |
āsaṃsārasthāyi sattvārthakāri
cintāratnaprakhyam ekāntaśāntam || 12 ||

kṛtvetyādi. sākṣāt svādhipaṃ kṛtvā, paścāt tyaktvā, upekṣārūpaṃ yaj jñānaṃ tanmātraṃ sādhyaṃ syāt. anyat sugamam. etad uktaṃ bhavati—maṇḍalacakrarūpaṃ sākṣāt kṛtvā, paścāt tan nirodhya, upekṣājñānamātraṃ sādhyaṃ syāt pañcamam.

kṛtvetyādi. kṛtvā sākṣān maṇḍalaṃ sātasaṃvalitam, tasya svecchayā nirvṛtir nirodhaḥ.


śrījayadevabhaṇitamatisundaramohanamadhuripurūpam |
haricaraṇasmaraṇaṃ prati samprati puṇyavatāmanurūpam ||

atisundaramohanamadhuripurūpam | atisundaraṃ mohanaṃ ca tat madhuripurūpaṃ ceti | madhudaityasya ripuḥ tasya rūpam | punaḥ kimbhūtam | śrījayadevena bhaṇitam | tat saṃprati satatamanukūlaṃ bhavati | keṣām | puṇyavatāṃ janānām | kaṃ prati | haricaraṇasmaraṇaṃ prati |

he sakhi mamedaṃ mano vāmameva kāmaṃ karoti kimahaṃ karomi | kutaḥ | yataḥ kṛṣṇe kāmābhilāṣaṃ karoti |


nāthanirvāṇaśayyāvac chayītepsitayā diśā |
saṃprajānaṃ laghūtthānaḥ prāg avaśyaṃ niyogataḥ || 5.96 ||

abhiṣekatejo 'bhivṛddhidānapāramitāniyojanaprāmodyaniṣpattikāraṇatvāc ca teṣāṃ vajraratnādīnāṃ kramaḥ | |

tad evātyantikasattvārthapraṇidhānānabhiniveśād atyantaśūnyatā || anavarāgro mayā saṃsāro na pratiyaktavya iti praṇiḍhānānavagrahād anuvarāgraśūnyatā || anupadhiśeṣe nirvāṇadhātau mayā kuśalaṃ nāvakaraṇīyam ity anabhiniveśād anavakāraśūnyatā || prakṛtilakṣaṇaṃ gotraṃ mayā śodhanīyam iti prārthanāvirahāt prakṛtiśūnyatā || ata evāha—mahāprajñetyādi |

tatra mahāprajñāyudhadhara iti vajradharmaḥ | tatra prajñā pratyavekṣaṇājñānaṃ | tad evāyudhaṃ śastraṃ tad dhārayatīti prajñāyuddhadharaḥ | tajjñānasvabhāvatvāt | mahāṃś cāsau prajñāyudhadharaś ca mahāprajñāyudhadharaḥ || mahākleśāṇkuśo 'graṇīr iti vajratīkṣaṇaḥ | kleśā rāgādayaḥ | teṣām aṅkuśabhūtatvāt kleśāṅkuśaḥ | aṅkuśa ivāṅkuśaḥ kleśavaśitāprāptatvāt | tataś ca mahāṃś cāsau kleśāṅkuśaś ca mahākleśāṅkuśaḥ | ata evāgraṇīḥ śreṣṭha ity arthaḥ || mahāyaśā mahākīrtir iti vajrahetuḥ | sattvaparipākopāyabhūtānāṃ sarvamāṇḍaleyānāṃ tantranirdiṣṭānāṃ cakravartisvabhāvatvāt | mahad yaśo yasya sa mahāyaśāḥ | ata evāśeṣānavaśeṣalokadhātuvyāpinī kīrtir yasya sa mahākīrtir iti || mahājyotir mahādyutir iti vajrabhāṣaḥ | mahatī traidhātukaprasarpiṇī jyotir dīptir yasyāsau mahājyotiḥ | tataś ca vāgdoṣāṇāṃ drutamdhyavilambitānāṃ parihāreṇa tūṣṇīṃbhāvasvabhāvena japakāle sarvasattvasaṃtāneṣv avabhāsakatvān mahādyutir iti ||

tataś ca vikalpamanaḥparāvṛttilakṣaṇapratyavekṣaṇājñānāśritavajradharmādisvabhāvaṃ pratyavekṣaṇājñāne yathoktaviparyāsavivekena samastadharmatattvapratyavekṣaṇāt | tanmukhena ca svabhāvaśuddhadharmatāprajñājñānāvaivartikasamastābhisandhyarthaparijñānahetutvāc ca | ata evaiṣāṃ vajradharmādīnām ayaṃ kramaḥ ||

tad eva lakṣaṇavyañjanātmani rūpakāye 'nabhisaṃskārāl lakṣaṇaśūnyatā | | balavaiśāradyādisvabhāvadharmakāyānabhisaṃskārāt sarvadharmaśūnyatā |


vicitraṃ karmamudraiva dharmamudrā vipākajā |
vilakṣaṇaṃ mahāmudrā vimardaḥ samayo bhavet || SeNi 38 ||

anantaroktam evaikaikamudrāyā ekaikānandatvaṃ sphuṭayati—vicitram ityādi | gatārtham ||

nanu caturmudrānvayānugato 'yaṃ granthaḥ | sa ca yoginītantrānusāreṇa na yogatantrānusāreṇeti cet | tan na | ucyate—

	āryanāgārjunair uktaṃ śrīsamājānusārataḥ |
	pañcabhiś ca kramair yat tac caturmudrāsu kathyate || (1)

	kramayor mantramūrtitvacinnidhyaptī yathākramam |
	te caikamudrayokte 'tra mantramūrtimanaḥsthiteḥ || (3)

	dharmamudrāsukhaṃ yasmāt saṃvṛteḥ satyadarśanam |
	satyasya bhūtakoṭitvaṃ mahāmudrārtha ucyate || (3)

	phalaṃ samayamudrāyā dvayor advayavedanam |
	kramāṇāṃ mīlanaṃ divyaṃ buddhatvaphaladāyakam || (4)

tathā ca pradīpoddyotanaṣaṭkoṭivyākhyāyām ācāryacandrakīrtipādair uktam—

	utpattikrama ādau syān mantramūrtiprasādhakaḥ |
	cittanidhyaptimātraṃ tu dvitīyaḥ krama ucyate ||

	tṛtīyas tu kramo ramyaḥ saṃvṛteḥ satyadarśanam |
	satyasya saṃvṛteḥ śuddhiś caturthaḥ krama ucyate ||

	pañcamo yuganaddhākhyo yat satyadvayayojanam |
	sādhanāṅgam idaṃ śreṣṭhaṃ sarvatantrārthasaṅgrahaḥ ||

	eṣāṃ kramāṇāṃ bhedāṃs tu prastāravidhinā bahūn |
	sammīlanaṃ ca teṣāṃ vai yo vetti sa hi tantravit ||

tathā cāryadevapādair api sūtakamelāpake mantratattvamudrātattvātmatattvadharmatattvadevatātattvanāmabhiḥ pañcakramāṇām uddeśaḥ kṛtaḥ | tatra mantratattvam iti hūṃkārādimantrotthitā hevajrādimūrtiḥ | mudrātattvam iti saṅkhyāgaṇanākrameṇa neyārthatayā cittanidyaptimātraṃ nītārthatas tu karmamudrāyām | ātmatattvam iti jagataś ciccitraniḥsvabhāvatā | dharmatattvam iti dharmānutpādaḥ | devatātattvam ity ātmatattvadharmatattvayos tādāmīkaraṇam abhinnateti yāvat |

	etāni pañca tattvāni gurūṇām upadeśataḥ |
	caturmudrāsu yojyāni pañcakrama iva kramāt ||

nanu—

	kramam utpattikaṃ caiva utpannakramam eva ca ||
	kramadvayaṃ samāśritya vajriṇāṃ dharmadeśanā |

iti tantre pāṭha | tat kathaṃ pañca kramāḥ | ucyate | utpattikrame piṇḍīkramavajrajāpau bāhyotpattigambhīrotpattyaparanāmakau | utpanne ca svādhiṣṭhānābhisambodhiyuganaddhakramā utpannapariniṣpannasvābhāvikakramāparanāmakā iti |

etāsāṃ caturmudrāṇāṃ sadbhāvaḥ svabhāvaś ca sarvarahasyatantrokto vijñeyaḥ | tad uktaṃ tatra—

	mānasikā mahāmudrā samayamudrā tu sarvagā |
	vācasī dharmamudrā tu karmamudrā tu kāyikī ||